Galileo Galilei 

SIDEREUS NUNCIUS 


con le postille manoscritte di un anonimo aristotelico 
nelVesemplare dell 'editio princeps 
posseduto dalla Biblioteca Nazionale Centrale di Firenze 

a cura di Danilo Romei 


Banca Dati “Nuovo Rinascimento” 

www.nuovorinascimento.org 

2018 




2 

(per crassa ignoranza, per bieco tornaconto, 
per vilta intellettuale, per follia ideologica) 
che hanno quasi sempre dominato il mondo 
e continuano a dominarlo. 

Ex uno nosce omnes. 

Delia prima edizione dei Sidereus Nuncius (uno dei libri piu importan¬ 
ti che siano stati stampati in Italia, uno dei pochissimi che hanno cambiato 
il mondo) la Biblioteca Nazionale Centrale possiede un belVesemplare po- 
stil lato (segn. Postillati 110). Non so chi sia Cautore delle postille, non so 
se si sappia, non voglio saperlo. 

Per me e un personaggio emblematico, che non e male che resti senza 
volto. Rappresenta anonimamente una falange armata che ha spadroneg- 
giato la cultura nelTeta post-tridentina, con strette (e proficue) connessioni 
con il potere confessionale e politico. Costui avverte subito il pericolo im¬ 
plicito nelle proposizioni di Galileo. Non e questione delle montagne della 
Luna, ma di un intero sistema autorefereziale che rischia di collassare. Lui 
stesso, il postillatore, rischia di trovarsi senza lavoro, senza arte ne parte, 
dopo tutta la fatica che ha fatto, con tutti i libri che ha letto, alia sua eta 
certo provetta! La sua reazione e stizzita: nugae/ nugae/ nugae/ sciocchezze! 
sciocchezze! sciocchezze! non puo fare a meno di gridare. 

E non e uno stupido, beninteso; anzi, e una persona colta. Puo permet- 
tersi di citare persino opere peregrine come il De crepusculis dei persiano 
Abii \AIT al-Hasan ibn al-Hasan ibn al-Haytham, conosciuto in occidente 
come Alhazen, che doveva essere arduo reperire, non che leggere. Ma tutta 
la sua erudizione resta in secca di fronte a scoperte inopinate e inammissi- 
bili. 

In effetti le postille (le obiezioni) si limitano alia prima parte delVope¬ 
ra, le osservazioni lunari. Galileo osservava asperita che si lluminavano e 
si oscuravano progressivamente con ilprogredire delle fasi lunari. Efin qui 
la scienza aristotelica poteva fornire una spiegazione. Naturalmente la Lu¬ 
na, come tutti i corpi celesti, non puo che essere una sfera perfetta e diafa- 
na; pero e pur sempre il piu imperfetto dei corpi celesti (il piu vicino alia 
Terra), ovvero ha qualche macula, su cui si rifrangono i raggi solari in mo¬ 
do diverso a seconda dei loro angolo dlncidenza; questo fenomeno ha cau¬ 
sato gli abbagli in cui e incorso Galileo. 

Ma che puo dire quando Galileo punta il perspicillum sulla Via Lattea 
e anziche una sostanza lattiginosa vede una quantita innumerabile di stelle? 
E che puo dire quando osserva le nebulose trasformarsi anch ’esse in am- 
massi siderali? Per non dire dei Pianeti Medicei, ovvero i primi quattro sa¬ 
telliti di Giove. Coi suo silenzio dice che non possono (non devono) esistere, 
quindi non esistono. 



La trascrizione dei testo galileiano e normalizzata secondo criteri mo¬ 
derni e presenta le semplici difficolta che presenta il latino scientifico dei 
diciassettesimo secolo. Le postille, al contrario, sono trascritte con un cri- 
terio semi-facsimilare, cioe sono riprodotte cosi come si leggono, per quan¬ 
to lo consente Ladattamento a un medium cosi dispaiato. L’ortografia, 
quindi, e quella originale, con tutte le sue incongruenze e oscillazioni, e 
quella originale, naturalmente, e la lingua, con le sue non poche sgramma- 
ticature. 

Per agevolare la lettura si danno alcune indicazioni: 

- ilpostillatore non distingue u da\ 

- la lettera q corrisponde al dittongo ae 

- non e raro trovare una semplice e al posto dei dittongo ae 

- la tilde [~] e un segno di abbreviazione di nasale (m o n, per cui u 
corrisponde a um ecc.) 

- la j equivale a una semplice i 

-la n fra punti circoscritti [.n.] e V'abbreviazione delLavverbio nam 

- / ’interpunzione e molto approssimativa e presenta segni arbitrari 

- le maiuscole sono per lo piu omesse 

- le abbreviazioni piu complesse sono state risolte fra parentesi tonde 

- le integrazioni sono fra parentesi quadre [ ] 

- le espunzioni sono fra parentesi acute { ) 

- le lacune sono segnalate con puntini fra parentesi quadre [...] 

-fra parentesi quadre e in rosso si riportano i numeri della paginazio- 
ne originale. 

S I D E R E V S 

N V N C IVS 

MAGNA, LONGEQVE ADMIRABILIA 

Spectacula pandens, suspiciendaque proponens 
vnicuique, praesertim vero 
PHILOSOPHIS , atque ASTRONOMIS, quee a 

GALILEO GALILEO 

PATRITIO FLORENTINO 

Patauini Gymnasij Publico Mathematico 

PERSPICILLI 

Nuper a se reperti beneficio sunt obseruata in LVN/E FACIE , FIXIS IN- 
NVMERIS, LACTEO CIRCVLO, STELLIS NEBVLOSIS, 

Apprime vero in 

QVATVOR PLANETIS 

Circa I O V I S Stellam disparibus interuallis, atque periodis, celeri¬ 
tate mirabili circumuolutis; quos, nemini in hanc vsque 
diem cognitos, nouissime Author deprae- 
hendit primus; atque 

MEDICEA SIDERA 

NVNCVPANDOS DECREVIT. 


VENETUS, Apud Thomam Baglionum. M D C X . 

Superiorum Permissu , & Priuilegio. 

[2r\ 


SERENISSIMO 
COSMO MEDICES II 
MAGNO ETRURUE DUCI IIII 


P raeclarum sane atque humanitatis plenum eorum fuit 
institutum, qui excellentium virtute virorum res praeclare 
gestas ab invidia tutari, eorumque immortalitate digna 
nomina ab oblivione atque interitu vindicare conati sunt. 
Hinc ad memoriam posteritatis proditae imagines, vel 
marmore insculptae, vel ex aere fictae; hinc positae statuae, tam pedestres, 
quam equestres; hinc columnarum atque pyramidum, ut inquit ille, 
sumptus ad sidera ducti; hinc denique urbes aedificatae eorumque insignitae 
nominibus, quos grata posteritas aeternitati commendandos existimavit. 
Eiusmodi est enim humanae mentis conditio, ut nisi assiduis rerum 
simulacris in eam extrinsecus irrumpentibus pulsetur, omnis ex illa 
recordatio facile effluat. 

Verum alii firmiora ac diuturniora spectantes, aeternum summorum vi¬ 
rorum praeconium non saxis ac me- [2v] tallis, sed Musarum custodiae et 
incorruptis litterarum monumentis consecrarunt. At quid ego ista comme¬ 
moro? quasi vero humana solertia, his contenta regionibus, ulterius progre¬ 
di non sit ausa; attamen longius illa prospiciens, cum optime intelligeret, 
omnia humana monumenta vi, tempestate ac vetustate tandem interire, in¬ 
corruptiora signa excogitavit, in quae tempus edax atque invidiosa vetustas 
nullum sibi ius vindicaret. In caelum itaque migrans, clarissimorum Side¬ 
rum notis sempiternis illis orbibus eorum nomina consignavit, qui ob egre¬ 
gia ac prope divina facinora digni habiti sunt, qui una cum Astris aevo sem¬ 
piterno fruerentur. Quam ob rem non prius Iovis, Martis, Mercurii, Hercu¬ 
lis caeterorumque heroum, quorum nominibus Stellae appellantur, fama ob¬ 
scurabitur, quam ipsorum Siderum splendor extinguatur. Hoc autem huma- 

nae sagacitatis inventum, cum primis nobile ac mirandum multorum iam 
saeculorum intervallo exolevit, priscis heroibus lucidas illas sedes occupanti¬ 
bus ac suo quasi iure tenentibus. In quorum coetum frustra pietas Augusti 
Iulium Coesarem cooptare conata est: nam cum Stellam suo tempore exor¬ 
tam, ex iis quas Graeci Cometas, nostri Crinitas vocant, Iulium Sidus nun¬ 
cupari voluisset, brevi illa evanescens, tantae cupiditatis spem delusit. 

Atqui longe veriora ac feliciora, Princeps Serenissime, Celsitudini tuae 
possumus augurari; nam vix dum in terris immortalia animi tui decora ful¬ 
gere coeperunt, cum in caelis lucida Sidera sese offerunt, quae tanquam lin¬ 
guae prae- [3 r] stantissimas virtutes tuas in omne tempus loquantur ac cele¬ 
brent. En igitur quatuor Sidera tuo inclito nomini reservata, neque illa de 
gregario ac minus insigni inerrantium numero, sed ex illustri vagantium 
ordine; quae quidem disparibus inter se motibus circum Iovis Stellam, caete- 
rarum nobilissimam, tanquam germana eius progenies, cursus suos orbes¬ 
que conficiunt celeritate mirabili, interea dum unanimi concordia circa 
mundi centrum, circa Solem nempe ipsum, omnia simul duodecimo quoque 
anno magnas convolutiones absolvunt. Ut autem inclito Celsitudinis tuae 
nomini prae ceteris novos hosce planetas destinarem, ipsemet Siderum Opi¬ 
fex perspicuis argumentis me admonere visus est. Etenim, quemadmodum 
hae Stellae, tanquam Iove digna proles, nunquam ab illius latere nisi exiguo 
intervallo discedunt, ita quis ignorat clementiam, animi mansuetudinem, 
morum suavitatem, regii sanguinis splendorem, in actionibus maiestatem, 
auctoritatis et imperii in alios amplitudinem, quae quidem omnia in tua 
Celsitudine sibi domicilium ac sedem collocarunt, quis, inquam, ignorat, 
haec omnia ex benignissimo Iovis Astro, secundum Deum, omnium bono¬ 
rum fontem, emanare? Iuppiter, Iuppiter, inquam, a primo Celsitudinis tuae 
ortu, turbidos horizontis vapores iam transgressus, mediumque caeli cardi¬ 
nem occupans orientalemque angulum sua regia illustrans, felicissimum 
partum ex sublimi illo throno prospexit, omnemque splendorem atque am¬ 
plitudinem suam in purissimum aerem profudit, ut universam [3v] illam 
vim ac potestatem tenerum corpusculum una cum animo, nobilioribus or¬ 
namentis iam a Deo decorato, primo spiritu hauriret. 

Verum quid ego probabilibus utor argumentationibus, cum id necessa¬ 
ria propemodum ratione concludere ac demonstrare queam? Placuit Deo 


Optimo Maximo, ut a Serenissimis parentibus tuis non indignus existima¬ 
rer, qui Celsitudini tuae in tradendis mathematicis disciplinis operam nava¬ 
rem; quod quidem praestiti quatuor superioribus annis proxime elapsis, eo 
anni tempore, quo a severioribus studiis ocium esse consuevit. Quo circa 
cum mihi divinitus plane contigerit, ut Celsitudini tuae inservirem atque 
ideo incredibilis clementiae ac benignitatis tuae radios propius exceperim, 
quid mirum si animus meus adeo incaluit, ut nihil aliud propemodum dies 
noctesque meditetur, quam ut ego, qui non solum animo, sed etiam ipso 
ortu ac natura sub tua dominatione sum, tuae gloriae cupidissimus et quam 
gratissimus erga te esse cognoscar? Quae cum ita sint, cum, te auspice, 
COSME Serenissime, has Stellas superioribus astronomis omnibus inco¬ 
gnitas exploraverim, optimo iure eas augustissimo prosapiae tuae nomine in¬ 
signire decrevi. Quod si illas primus indagavi, quis me iure reprehendat, si 
iisdem quoque nomen imposuero, ac MEDICEA SIDERA appellaro? 
sperans fore, ut tantum dignitatis ex hac appellatione iis Sideribus accedat, 
quantum alia caeteris heroibus attulerunt. Nam, ut taceam de Serenissimis 
tuis Maioribus, quorum gloriam sempiternam om- [4 r\ nium historiarum 
monumenta testantur, sola tua virtus, Maxime Heros, illis Astris impertiri 
potest nominis immortalitatem. Cui enim dubium esse potest, quin, quam 
tui expectationem felicissimis imperii auspiciis concitasti, quamvis sum¬ 
mam, eam non solum sustineas ac tuearis, verum etiam longo intervallo 
superaturus sis? ut cum alios tui similes viceris, tecum nihilominus ipse 
certes, ac te ipso ac magnitudine tua in dies maior evadas. 

Suscipe itaque, Clementissime Princeps, hanc tibi ab Astris reservatam 
gentiliciam gloriam, et illis divinis bonis, quae non tam a Stellis, quam a 
Stellarum Opifice ac Moderatore Deo tibi deferuntur, quam diutissime fru- 
ere. 

Datum Patavii, 4 Idus Martii, M DC X. 

Celsitudinis tuae 

Addictissimus Servus 


Galileus Galileus. 

m 

Gli Eccellentissimi Signori Capi delPEcc. Cons. de' X infrascritti, 
avuta fede dalli Sig. Reformatori dei Studio di Padova per relazione 
delli due a questo deputati, cioe dal Re ver. P. Inquisitor e dal circ. 
Secretario dei Senato, Gio. Maraviglia, con giuramento, come nel 
libro intitolato SIDEREUS NUNCIUS etc. di D. Galileo Galilei 
non si trova alcuna cosa contraria alia Santa Fede Cattolica, prencipi 
e buoni costumi, e che e degno di stampa, concedono licenza che 
possi esser stampato in questa Citta. 

Datum die primo Martii 1610. 

D. M. Ant. Valaresso 

D. Nicolo Bon } Capi delPEcc. Cons. de' X 

D. Lunardo Marcello 


Illustrissimi Consilii X Secretarius 
Bartholomaeus Cominus. 

1610, a di 8 Marzo. Regist. in libro a car. 39. 


Ioan. Baptista Breatto off. 
Con. Blasph. Coad. 

[5r] 

ASTRONOMICUS 

NUNCIUS 

OBSERVATIONES RECENS HABITAS 
Novi Perspicilli beneficio in Eunde facie, Eacteo circulo 
Stellisque nebulosis, innumeris fixis, necnon in 
quatuor Planetis 

M E D I C E A SIDERA 
nuncupatis, nunquam conspectis adhuc, continens 
atque declarans. 


M agna equidem in hac exigua tractatione singulis de 
natura speculantibus inspicienda contemplandaque 
propono. Magna, inquam, tum ob rei ipsius prae¬ 
stantiam, tum ob inauditam per aevum novitatem, 
tum etiam propter organum, cuius beneficio eadem sensui nostro ob¬ 
viam sese fecerunt. 

Magnum sane est supra numerosam inerrantium Stellarum mul¬ 
titudinem, quae naturali facultate in hunc usque diem conspici potu¬ 
erunt, alias innumeras superaddere oculisque palam exponere, ante¬ 
hac conspectas nunquam, et quae veteres ac notas plusquam supra 
decuplam multiplicitatem superent. 

Pulcherrimum atque visu iocundissimum est, lunare corpus, per 
sex denas fere terrestres [semi] diametros a nobis remotum, tam ex 
propinquo intueri, ac si [5v] per duas tantum easdem dimensiones 
distaret; adeo ut eiusdem Lunae diameter vicibus quasi terdenis, su¬ 
perficies vero noningentis, solidum autem corpus vicibus proxime 
viginti septem millibus maius appareat, quam dum libera tantum [o- 
culorum] acie spectatur: ex quo deinde sensata certitudine quispiam 
intelligat. Lunam superficie leni et perpolita nequaquam esse indu- 

tam, sed aspera et inaequali; ac veluti ipsiusmet Telluris facies ingen¬ 
tibus tumoribus, profundis lacunis atque anfractibus undiquaque 
confertam existere. 

Altercationes insuper de Galaxia, seu de Lacteo circulo, substu- 
lisse eiusque essentiam sensui, nedum intellectui, manifestasse, parvi 
momenti existimandum minime videtur; insuperque substantiam 
Stellarum, quas Nebulosas hucusque Astronomorum quilibet appel¬ 
lavit, digito demonstrare longeque aliam esse quam creditum hacte¬ 
nus est iocundum erit atque perpulcrum. 

Verum, quod omnem admirationem longe superat, quodve ad¬ 
monitos faciendos cunctos Astronomos atque Philosophos nos appri¬ 
me impulit, illud est, quod scilicet quatuor Erraticas Stellas, nemini 
eorum qui ante nos cognitas aut observatas, adinvenimus, quae circa 
Stellam quandam insignem e numero cognitarum, instar Veneris 
atque Mercurii circa Solem, suas habent periodos, 1 eamque modo 
praeeunt, modo subsequuntur, nunquam extra certos limites ab illa 
digredientes. Quae omnia ope Perspicilli a me excogitati, divina prius 
illuminante gratia, paucis abhinc diebus reperta atque observata fue¬ 
runt. 

Alia forte praestantiora, vel a me, vel ab aliis, in dies adinvenien- 
tur consimilis Organi beneficio; cuius formam et apparatum, necnon 
illius excogitandi oc- [6r] casionem, prius breviter commemorabo, 
deinde habitarum a me observationum historiam recensebo. 2 

Mensibus abhinc decem fere, rumor ad aures nostras increpuit 
fuisse a quodam Belga Perspicillum elaboratum, cuius beneficio ob- 
iecta visibilia, licet ab oculo inspicientis longe dissita, veluti propin¬ 
qua distincte cernebantur; ac huius profecto admirabilis effectus 
nonnullae experientiae circumferebantur, quibus fidem alii praebe¬ 
bant, negabant alii. Idem paucos post dies mihi per literas a nobili 


1 [serie di puntini]. 

2 h^c omnia quidem magna et memoratu maxima videtur, ex his .n. quasi ex lapide 
philosoforum. argentum, et aurum extrahi licet. 

Gallo Iacobo Badovere ex Lutetia confirmatum est; 3 quod tandem in 
causa fuit, ut ad rationes inquirendas, necnon media excogitanda, 
per quae ad consimilis Organi inventionem devenirem, me totum 
converterem, quam paulo post, doctrinae de refractionibus innixus, 
assequutus sum. Ac tubum primo plumbeum mihi paravi, in cuius 
extremitatibus vitrea duo Perspicilla, ambo ex altera parte plana, ex 
altera vero unum sphaerice convexum, alterum vero cavum aptavi; 
oculum deinde ad cavum admovens obiecta satis magna et propin¬ 
qua intuitus sum; triplo enim viciniora, nonuplo vero maiora appare¬ 
bant, quam dum sola naturali acie spectarentur. Alium postmodum 
exactiorem mihi elaboravi, qui obiecta plusquam sexagesies maiora 
repraesentabat. 4 Tandem, labori nullo nullisque sumptibus parcens, 
eo a me deventum est, ut Organum mihi construxerim adeo excel¬ 
lens, ut res per ipsum visae millies fere maiores appareant ac plus¬ 
quam in terdecupla ratione viciniores quam si naturali tantum facul¬ 
tate spectentur. Huius Instrumenti quot quantaque sint commoda, 
tam in re terrestri quam in maritima, omnino supervacaneum foret 
enumerare. 5 Sed, missis terrenis, ad Caelestium speculationes me 
contuli; ac Lunam prius tam ex propinquo sum in- [6v\ tuitus, ac si 
vix per duas Telluris diametros abesset. 6 Post hanc. Stellas tum fixas, 
tum vagas, incredibili animi iucunditate saepius observavi; cumque 
harum maximam frequentiam viderem, de ratione, qua illarum inter¬ 
stitia dimetiri possem, excogitare coepi, ac demum reperi. Qua de re 
singulos praemonitos esse decet, qui ad huiuscemodi observationes 
accedere volunt. Primo enim necessarium est, ut sibi Perspicillum 
parent exactissimum, quod obiecta perlucida, distincta et nulla cali¬ 
gine obducta repraesentet; eademque ad minus secundum quatercen- 
tuplam rationem multiplicet; tunc enim illa bisdecuplo viciniora 


3 beneficio perspicilli ex inferiori germania Venetijs allati. 

4 forma non reperta sed mutuo accepta. 

5 facile .n. est inuetis addere, ut uulgo dicitur Certe equidem quia re uera nulla sunt 
Quoniam in his demonstratio, omnino non inuenitur, — 

6 Demostratio caret 

commonstrabit: nisi enim tale fuerit Instrumentum, ea omnia quae a 
nobis conspecta sunt in caelis, quaeve infra enumerabuntur, intueri 
tentabitur frustra. Ut autem de multiplicatione instrumenti quilibet 
parvo negotio certior reddatur, circulos binos aut quadrata bina char¬ 
tacea contornabit, quorum alterum quatercenties altero maius exi- 
stat, id autem erit tunc, cum maioris diameter ad diametrum alterius 
longitudine fuerit vigecupla; deinde superficies ambas in eodem pa¬ 
riete infixas simul a longe spectabit, minorem quidem altero oculo ad 
Perspicillum admoto, maiorem vero altero oculo libero; commode 
enim id fieri licet uno eodemque tempore, oculis ambobus adapertis; 
tunc enim figurae ambae eiusdem apparebunt magnitudinis, si Orga¬ 
num secundum optatam proportionem obiecta multiplicaverit. 7 

Consimili parato Instrumento, de ratione distantiarum dimetien¬ 
darum inquirendum erit: quod tali artificio assequemur. Sit enim, fa¬ 
cilioris intelligentiae gratia, tubus ABCD. Oculus inspicientis esto E. 
Radii, dum nulla in tubo adessent Perspicilla, ad obiectum FG se¬ 
cundum lineas rectas ECF, EDG ferrentur; sed, appositis Per- [7r] 
spicillis, ferantur secundum lineas refractas ECH, EDI; coarctantur 
enim, et qui prius liberi ad FG obiectum dirigebantur, partem tan¬ 
tummodo HI compraehendent. 



Accepta deinde ratione distantiae EH ad lineam HI, per tabulam si¬ 
nuum reperietur quantitas anguli in oculo ex obiecto HI constituti. 


7 Hoc equidem callide dictum est, qui .n. perspicillum a Galileo pr^paratu non habe¬ 
bit in his omnibus lab[o] rabitur frustra, illud autem habere omnibus est impos¬ 
sibile, multisque difficile, quapropter p(er)pauci ueritatem [de] his propositionibus, 
dignoscere poterit, et (igitur) fide h^c Omnia credenda erunt, sicque pauci similiter 
contra dicere audebunt. 

quem minuta quaedam tantum continere comperiemus. Quod si 
Specillo CD bracteas, alias maioribus alias vero minoribus perforatas 
foraminibus aptaverimus, modo hanc modo illam, prout opus fuerit, 
superimponentes, angulos alios atque alios pluribus paucioribusque 
minutis subtendentes, pro libito constituemus; quorum ope Stella¬ 
rum intercapedines, per aliquot minuta adinvicem dissitarum, citra 
unius aut alterius minuti peccatum commode dimetiri poterimus. 
Haec tamen sic leviter tetigisse et quasi primoribus libasse labiis in 
praesentiarum sit satis; per aliam enim occasionem absolutam huius 
Organi theoriam in medium proferemus. Nunc observationes a nobis 
duobus proxime elapsis mensibus habitas recenseamus, ad magna¬ 
rum profecto contemplationum exordia omnes verae philosophiae cu¬ 
pidos convocantes. 8 

De facie autem Lunae, quae ad aspectum nostrum [7v\ vergit, pri¬ 
mo loco dicamus. Quam, facilioris intelligentiae gratia, in duas partes 
distinguo, alteram nempe clariorem, obscuriorem alteram: clarior vi¬ 
detur totum hemisphaerium ambire atque perfundere, obscurior vero 
veluti nubes quaedam faciem ipsam inficit maculosamque reddit. 
Istae autem maculae subobscurae et satis amplae unicuique sunt obviae 
illasque aevum omne conspexit; quapropter magnas seu antiquas eas 
appellabimus, ad differentiam aliarum macularum amplitudine mi¬ 
norum, at frequentia ita consitarum, ut totam lunarem superficiem, 
praesertim vero lucidiorem partem, conspergant; hae vero a nemine 
ante nos observatae fuerunt; ex ipsarum autem saepius iteratis inspec¬ 
tionibus in eam deducti sumus sententiam, ut certo intelligamus Lu¬ 
nae superficiem non perpolitam, aequabilem exactissimaeque sphaeri- 
citatis existere, ut magna philosophorum cohors de ipsa deque reli¬ 
quis corporibus caelestibus opinata est, sed, contra, inaequalem, aspe¬ 
ram, cavitatibus tumoribusque confertam, non secus ac ipsiusmet 
Telluris facies, quae montium iugis valliumque profunditatibus hinc 


interea tame alioru opiniones audienda permulta addere instrumento licebit alio- 
ruq(ue) ex paucis p(er)fectionem reddere, — 

inde distinguitur. 9 Apparentiae vero, ex quibus haec colligere licuit, 
eiusmodi sunt. 

Quarta aut quinta post coniunctionem die, cum splendidis Luna 
sese nobis cornibus offert, iam terminus, partem obscuram a lumino¬ 
sa dividens, non aequabiliter secundum ovalem lineam extenditur, 
veluti in solido perfecte sphaerico accideret; sed inaequabili, aspera et 
admodum sinuosa linea designatur, veluti apposita figura repraesen¬ 
tat; complures enim veluti excrescentiae lucidae ultra lucis tenebra¬ 
rumque confinia in partem obscuram extenduntur, et, contra, tene¬ 
bricosae particulae intra lumen ingrediuntur. 10 Quinimmo, et magna 
nigricantium ma- [8 r] cularum exiguarum copia, omnino a tenebrosa 
parte separatarum, totam fere plagam iam Solis lumine perfusam 
undiquaque conspergit, illa saltem excepta parte, quae magnis et an¬ 
tiquis maculis est affecta. Adnotavimus autem modo dictas exiguas 
maculas in hoc semper et omnes convenire, ut partem habeant nigri¬ 
cantem locum Solis respicientem; ex adverso autem Solis lucidiori¬ 
bus terminis, quasi candentibus iugis coronentur. * 11 At consimilem 
penitus aspectum habemus in Terra circa Solis exortum, dum valles 
nondum lumine perfusas, montes vero illas ex adverso Solis circun- 
dantes iam iam splendore fulgentes intuemur: ac veluti terrestrium 
cavitatum umbrae, Sole sublimiora petente, imminuuntur, ita et luna¬ 
res istae maculae, crescente parte luminosa, tenebras amittunt. 12 


9 immo perpolita, equalibisq(ue) superficies lun§ et pellucida instar globum lucidis¬ 
simum cristalli, refractionibus radioru luciditatis, materiei ex qua constat globus 
ipse lunari; inequabilitatem, et asperitatem, cauitatesq(ue) et tumores, oculis obiicit 
quae licet minima sint appare in imfra docebimus 

10 refractiones radiorum lucid^ materie sunt potissima huius apparenti^ occasionem 

11 illud propriu est refractionis radioru effectum 

12 si autem lunaris corpus solidus est, quomodo oculis respicientium pars illa qu£ a 
solaribus radiis minime illuminatur, reliqu celeste diafanum representant. respon¬ 
deri potest quia solidus sed diafanus est sed si talis, quomodo ex adverso solares 
radij intuentes minime apparent? ergo solidus sed taliter diafanus est lunaris cor¬ 
pus ut refractiones radioru permittat et h^c sunt ille qu^, iuga montiu et ualles Ga- 
lileus censet, si .n. ut ille affirmat essent; quomodo extrema lunaris globi rotunda 
circumferetia non aspera, et cristata sed rotunda et perpolita et instar circumferen- 



16 



[8z;] Verum, non modo tenebrarum et luminis confinia in Luna 
inaequalia ac sinuosa cernuntur, sed, quod maiorem infert admiratio¬ 
nem, permultae apparent lucidae cuspides intra tenebrosam Lunae 
partem, omnino ab illuminata plaga divisae et avulsae 13 ab eaque non 
per exiguam intercapedinem dissitae; quae paulatim, aliqua interiecta 
mora, magnitudine et lumine augentur, post vero secundam horam 


tia a circino facta, oculis asp intuentiu apparent? illud autem est, quia cum sit illa 
extrema superficies corpi lunaris qu£ cum ipso celo terminat, et continuo ratione 
globi, reliqu corpus ex opposito oculoru inspicientiu diminutione recipit, inde fit 
quod nulla refractio, radioru effici possit, sicuti in medio ipsius globi lunaris, quo 
ad nos, aduenit, nam in remotioribus regionibus, quod nobis est terminus globi, il¬ 
lis est medietas, et ex consequentia q(uod) nobis expolitu, illud idem, illis asperu 
cristatuq(ue) appare [re] et quod nobis asperu illis perpolitu, ratione positionis qua 
lunare corpus, intueri licet 
13 haru omniu nugaru eadem est ratio; 

aut tertiam reliquae parti lucidae et ampliori iam factae iunguntur; 14 
interim tamen aliae atque aliae, hinc inde quasi pullulantes, intra te¬ 
nebrosam partem accenduntur, augentur, ac demum eidem lumino¬ 
sae superficiei magis adhuc extensae copulantur. Huius exemplum 
eadem figura nobis exhibet. At nonne in terris ante Solis exortum, 
umbra adhuc planities occupante, altissimorum cacumina montium 
solaribus radiis illustrantur? 15 Nonne exiguo interiecto tempore am¬ 
pliatur lumen, dum mediae et largiores eorundem montium partes il¬ 
luminantur ac tandem, orto iam Sole, planicierum et collium illumi¬ 
nationes iunguntur? Huiusmodi autem eminentiarum et cavitatum 
discrimina in Luna longe lateque terrestrem asperitatem superare vi¬ 
dentur, ut infra demonstrabimus. Interim silentio minime involvam 
quid animadversione dignum a me observatum, dum Luna ad pri¬ 
mam quadraturam properaret, cuius etiam imaginem eadem supra 
posita delineatio prae se fert: ingens enim sinus tenebrosus in partem 
luminosam subit, versus inferius cornu locatus; quem quidem sinum 
cum diutius observassem, totumque obscurum vidissem, tandem 
post duas fere horas paulo infra medium cavitatis vertex quidam lu¬ 
minosus exsurgere coepit; 16 hic vero paulatim crescens trigonam figu¬ 
ram prae se ferebat, eratque omnino adhuc a luminosa facie revulsus 
ac separatus; mox circa illum tres aliae cuspides [9 r] exiguae lucere 
coeperunt; donec. Luna iam occasum versus tendente, trigona illa fi¬ 
gura, extensa et amplior iam facta, cum reliqua luminosa parte necte¬ 
batur, ac instar ingentis promontorii, a tribus iam commemoratis lu¬ 
cidis verticibus adhuc obsessa, in tenebrosum sinum erumpebat. In 
extremis quoque cornibus, tam superiori, quam inferiori, splendida 
quaedam puncta et omnino a reliquo lumine disiuncta emergebant, 
veluti in eadem figura depictum cernitur. Eratque magna obscura¬ 
rum macularum vis in utroque cornu, maxime autem in inferiori; 


14 ratione positionis radioru solis 

15 mathematicus qui libros de refractionibus radioru legerit h^c tacere deberet 

16 radioru refractio 

quarum maiores et obscuriores apparent, quae termino lucis et tene¬ 
brarum viciniores sunt; remotiores vero obscurae minus ac magis 
dilutae. Semper tamen, ut supra quoque meminimus, nigricans ipsius 
maculae pars irradiationis solaris locum respicit, splendidior vero 
limbus nigricantem maculam in parte Soli aversa et Lunae tenebro¬ 
sam plagam respiciente circundat. Haec lunaris superficies, qua ma¬ 
culis, instar pavonis caudae caeruleis oculis, distinguitur, vitreis illis 
vasculis redditur consimilis, quae adhuc calentia in frigidam immis¬ 
sa, perfractam undosamque superficiem acquirunt, ex quo a vulgo 
glaciales Cyathi nuncupantur. Verum magnae eiusdem Lunae maculae 
consimili modo interruptae atque lacunis et eminentiis confertae mi¬ 
nime cernuntur, sed magis aequabiles et uniformes; solummodo 
enim clarioribus nonnullis areolis hac illae scatent; adeo ut, si quis 
veterem Pythagoreorum sententiam exsuscitare velit. Lunam scilicet 
esse quasi Tellurem alteram, eius pars lucidior terrenam superficiem, 
obscurior vero aqueam magis congrue repraesentet; mihi autem du¬ 
bium fuit nunquam terrestris globi, a longe conspecti atque a radiis 
solaribus perfusi, terream superficiem clariorem, obscuriorem vero 
aqueam sese in conspe- [9v] ctum daturam. Depressiores insuper in 
Luna cernuntur magnae maculae, quam clariores plagae; in illa enim, 
tam crescente quam decrescente, semper in lucis tenebrarumque 
confinio prominent hinc inde circa ipsas magnas maculas contermini 
partis lucidioris, veluti in describendis figuris observavimus; neque 
depressiores tantummodo sunt dictarum macularum termini, sed ae¬ 
quabiliores, nec rugis aut asperitatibus interrupti. Lucidior vero pars 
maxime prope maculas eminet; adeo ut, et ante quadraturam pri¬ 
mam et in ipsa ferme secunda circa maculam quandam, superiorem, 
borealem nempe. Lunae plagam occupantem, valde attollantur, tam 
supra illam quam infra, ingentes quaedam eminentiae, veluti apposi¬ 
tae prae se ferunt delineationes. [10r] 

Haec eadem macula ante secundam quadraturam nigrioribus 
quibusdam terminis circumvallata conspicitur; qui, tanquam altissi- 
ma montium iuga, ex parte Soli aversa obscuriores apparent, qua ve¬ 
ro Solem respiciunt lucidiores extant; cuius oppositum in cavitatibus 
accidit, quarum pars Soli aversa splendens apparet, obscura vero ac 
umbrosa quae ex parte Solis sita est. Imminuta deinde luminosa su¬ 
perficie, cum primum tota ferme dicta macula tenebris est obducta, 
clariora montium dorsa eminenter tenebras scandunt. Hanc dupli¬ 
cem apparentiam sequentes figurae commonstrant. 17 


17 H^c omnis historiola uel potius nugarum exactissima enarratio clare manifesteque 
ostendit omnia h^c ex radioru refractionibus in lunari globo existere, globumque 
ex materia pellucida ac diafana confectum esse, qu^ non aliter ut globi cristalli ma¬ 
culati aliquibus in locis eminentias ostendunt licet omnino equales et perpoliti sint 
undequaque 

[11 r] Unum quoque oblivioni minime tradam, quod non nisi ali¬ 
qua cum admiratione adnotavi: medium quasi Lunae locum a cavita¬ 
te quadam occupatum esse reliquis omnibus maiori, ac figura perfec¬ 
tae rotunditatis; hanc prope quadraturas ambas conspexi, eandem- 
que in secundis supra positis figuris quantum licuit imitatus sum. 18 
Eundem, quo ad obumbrationem et illuminationem, facit aspectum 
ac faceret in terris regio consimilis Bohemiae, si montibus altissimis 
inque peripheriam perfecti circuli dispositis, occluderetur undique; 
in Luna enim adeo elatis iugis vallatur, ut extrema ora tenebrosae Lu¬ 
nae parti contermina Solis lumine perfusa spectetur, priusquam lucis 
umbraeque terminus ad mediam ipsius figurae diametrum pertin- 


18 


nuge non aliter ut in nubibus conspici licet 





21 


gat. 19 De more autem reliquarum macularum, umbrosa illius pars 
Solem respicit, luminosa vero versus tenebras Lunae constituitur; 



quod tertio libenter observandum admoneo, tanquam firmissimum 
argumentum asperitatum inaequalitatumque per totam Lunae clario¬ 
rem plagam dispersarum; quarum quidem macularum semper nigri¬ 
ores sunt illae, quae confinio luminis et tenebrarum conterminae sunt, 
remotiores vero tum minores, tum obscurae minus apparent; ita ut 
tandem, cum Luna in oppositione totum impleverit orbem, modico 
admodumque tenui discrimine cavitatum opacitas ab eminentiarum 
candore discrepet. 

ratione loci radioru solis ut diximus; in malhora et ractione pietur^ quia, claru pro¬ 
pe obscuru opposito permulta diuerse ac se habent, nobis apparent 
optima est demonstratio si Galileo tatumodo assentiri uolumus. 

Haec, quae recensuimus, in clarioribus Lunae regionibus obser¬ 
vantur; verum in magnis maculis talis non conspicitur lacunarum 



eminentiarumque differentia, qualem necessario constituere cogimur 
in parte lucidiori, ob mutationem figurarum ex alia atque alia illumi¬ 
natione radiorum Solis, prout multiplici positu Lunam respicit; at in 
magnis maculis existunt quidem [llz;] areolae nonnullae subobscurio¬ 
res, veluti in figuris adnotavimus; attamen istae eundem semper fa¬ 
ciunt aspectum neque intenditur earum opacitas aut remittitur, sed 
exiguo admodum discrimine paululum obscuriores mo do apparent, 
modo vero clariores, si magis aut minus obliqui in eas radii solares 
incidant; iunguntur praeterea cum proximis macularum partibus leni 
quadam copula, confinia miscentes ac confundentes; secus vero in 
maculis accidit splendidiorem Lunae superficiem occupantibus; qua¬ 
si enim abruptae rupes asperis et angulatis scopulis consitae, umbra¬ 
rum luminumque rudibus discriminibus ad lineam disterminantur. 

Spectantur insuper intra easdem magnas maculas areolae quaedam 
aliae clariores, imo nonnullae lucidissimae; verum, et harum et obscu¬ 
riorum idem semper est aspectus, nulla aut figurarum aut lucis aut 
opacitatis mutatio, adeo ut compertum indubitatumque sit apparere 
illas ob veram partium dissimilaritatem, non autem ob inaequalitates 
tantum in figuris earundem partium, umbras ex variis Solis illumina¬ 
tionibus diversimode moventibus, quod bene contingit de maculis 
aliis minoribus clariorem Lunae partem occupantibus; in dies enim 
permutantur, augentur, imminuuntur, abolentur, quippe quae ab um¬ 
bris tantum eminentiarum ortum ducunt. 

Verum magna hic dubitatione complures affici sentio adeoque 
gravi difficultate occupari, ut iam explicatam et tot apparentiis con¬ 
firmatam conclusionem in dubium revocare cogantur. 20 Si enim pars 
illa lunaris superficiei, quae splendidius solares radios retorquet, an¬ 
fractibus, tumoribus scilicet et lacunis innumeris est repleta, cur in 
crescenti Luna extrema circumferentia, quae occasum versus spectat, 
in decrescenti vero altera semicircumferentia orientalis ac in [12r] 
plenilunio tota peripheria, non inaequabilis, aspera et sinuosa, verum 
exacte rotunda et circinata nullisque tumoribus aut cavitatibus corro¬ 
sa conspicitur, atque ex eo maxime, quia totus integer limbus ex cla¬ 
riori Lunae substantia constat, quam tuberosam lacunosamque totam 
esse diximus? Magnarum enim macularum nulla ad extremum us¬ 
que perimetrum exporrigitur, sed omnes procul ab orbita aggregatae 
cernuntur. Huius apparentiae, ansam tam graviter dubitandi praeben¬ 
tis, duplicem causam ac proinde duplicem dubitationis solutionem 
in medium affero. Primo enim, si tumores et cavitates in corpore lu¬ 
nari secundum unicam tantum circuli peripheriam, hemisphaerium 
nobis conspicuum terminantem, protenderentur, tunc posset qui¬ 
dem, imo deberet. Luna sub specie quasi dentatae rotae sese nobis 
ostendere, tuberoso nempe ac sinuoso ambitu terminata; at si non 
una tantum eminentiarum series, iuxta unicam solummodo circum- 


20 


Vere magna; solutio .n. huius dubitationis alibi est inuenienda, hic .n. deest 

ferentiam dispositarum, sed permulti montium ordines cum suis la¬ 
cunis et anfractibus circa extremum Lunae ambitum coordinati fue¬ 
rint iique non modo in hemisphaerio apparente, sed in averso etiam 
(prope tamen hemisphaeriorum finitorem), tunc oculus a longe pro¬ 
spiciens eminentiarum cavitatumque discrimina depraehendere mi¬ 
nime poterit; 21 intercapedines enim montium, in eodem circulo seu 
in eadem serie dispositorum, obiectu aliarum eminentiarum in aliis 
atque aliis ordinibus constitutarum occultantur; 22 idque maxime, si 
oculus aspicientis in eadem recta cum dictarum eminentiarum verti¬ 
cibus fuerit locatus. Sic in terra multorum ac frequentium montium 
iuga secundum planam superficiem disposita apparent, si prospi¬ 
ciens procul fuerit et in pari altitudine constitutus. 23 Sic aestuosi pela¬ 
gi sublimes undarum vertices secundum [12i;] idem planum viden¬ 
tur extensi, quamvis inter fluctus maxima voraginum et lacunarum 
sit frequentia, adeoque profundarum, ut sublimium navigiorum non 
modo carinae, verum etiam puppes, mali ac vela inter illas abscon¬ 
dantur. Quia igitur in ipsa Luna et circa eius perimetrum multiplex 
est eminentiarum et cavitatum coordinatio 24 et oculus e longinquo 
spectans in eodem fere plano cum verticibus illarum locatur, nemini 
mirum esse debet, quod radio visorio illos abradenti, secundum ae¬ 
quabilem lineam minimeque anfractuosam sese offerant. 25 Huic ra¬ 
tioni altera subnecti potest, quod nempe circa lunare corpus est, ve- 
luti circa Terram, orbis quidam densioris substantiae 26 reliquo aethere, 
qui Solis irradiationem concipere atque reflectere valet, quamvis 
tanta non sit opacitate praeditus, ut visui (praesertim dum 


21 illud etia in medio 

22 ex antecedentibus hoc falsu probatur 

23 h^c sensui subiecta non ita apparent, et unusquisque siplici intuitu certiorem huius 
ueritatis se facile reddet 

24 quare no etia in medio? 

25 hoc omnino negari potest sensus .n. oculo(lo)rum aliter demonstrat, 
negatur quia substantia corporis lun^. non [...] ex eadem mater[...] confectu ueluti 
ter[...] 


26 

illuminatus non fuerit) transitum inhibere valeat. 27 Orbis iste, a radiis 
solaribus illuminatus, lunare corpus sub maioris sphaerae speciem 
reddit repraesentat que; essetque potis aciem nostram terminare, 
quominus ad Lunae soliditatem pertingeret, si crassities eius foret 
profundior; 28 atque profundior quidem est circa Lunae peripheriam: 
profundior, inquam, non absolute, sed ad radios nostros, oblique 
illum secantes, relatus; ac proinde visum nostrum inhibere potest ac 
praesertim luminosus existens. Lunaeque peripheriam Soli expositam 
obtegere. 



Quod clarius in apposita figura intelligitur, in qua lunare corpus 
ABC [13r] ab orbe vaporoso circundatur DEG. Oculus vero ex F ad 
partes intermedias Lunae, ut ad A, pertingit per vapores DA minus 
profundos; at versus extremam oram, profundiorum copia vaporum 
EB aspectum nostrum suo termino praecludit. Signum huius est, 
quod pars Lunae lumine perfusa amplioris circumferentiae apparet, 
quam reliquum orbis tenebrosi: atque hanc eandem causam quis¬ 
piam forte rationabilem existimabit, cur maiores Lunae maculae nulla 
ex parte ad extremum usque ambitum protendi conspiciantur, cum 


quis scit? negatur ergo, et nemo illud probare poterit, nulla .n. huius rei est demo- 
stratiua apparetia 

nuge, nuge, nuge, qu§ .n. probatione carent, nuge merito appellari possunt 

tamen opinabile sit nonnullas etiam circa illum reperiri; inconspicuas 
tamen esse credibile videtur ex eo, quod sub profundiori ac lucidiori 
vaporum copia abscondantur. 29 

Esse igitur clariorem Lunae superficiem tumoribus atque lacunis 
undiquaque conspersam, ex iam explicatis apparitionibus satis aper¬ 
tum esse reor; 30 superest ut de illorum magnitudinibus dicamus, de¬ 
monstrantes terrestres asperitates lunaribus esse longe minores; mi¬ 
nores, inquam, etiam absolute loquendo, non autem in ratione tan¬ 
tum ad suorum globorum magnitudines; idque sic manifeste decla¬ 
ratur. 

Cum saepius a me observatum sit in aliis atque aliis Lunae ad So¬ 
lem constitutionibus, vertices nonnullos intra tenebrosam Lunae par¬ 
tem, licet a termino lucis satis remotos, lumine perfusos apparere, 
conferens eorum distantiam ad integram Lunae diametrum, cognovi 
interstitium hoc vigesimam interdum diametri partem superare. 31 
Quo sumpto, intelligatur lunaris globus, cuius maximus circulus 
CAF, centrum vero E, dimetiens CF, qui ad Terrae diametrum est ut 
duo ad septem; cumque terrestris diameter, secundum exactiores 
observationes, milliaria Italica 7000 contineat, erit CF 2000, CE [13v\ 
vero 1000; pars autem vigesima totius CF milliaria 100. Sit modo CF 
dimetiens circuli maximi, luminosam Lunae partem ab obscura divi¬ 
dentis (ob maximam enim elongationem Solis a Luna hic circulus a 
maximo sensibiliter non differt) ac secundum vigesimam illius par¬ 
tem distet A a puncto C et protrahatur semidiameter EA, qui exten¬ 
sus occurrat cum contingente GCD ( quae radium illuminantem re¬ 
praesentat) 32 in puncto D. Erit igitur arcus CA, seu recta CD, 100 qua- 


29 in celo ubi lunaris corpus situ est uapores omnino desunt; illud autem ueru esset si 
lunaris corpus forma pl[???]nte representaret, sed quonia globus est, demostrat[i]o 
superio[r] nihil probat - illud ide, absq(ue) dubio, eueniret in medio 

30 Minime Domine, tua bona uenia! nisi celum Galileicu[m] formatu censemus 

31 matematicus nuqua falsa propositionem proponere deberet sed infra crassum erro¬ 
rem demostratiuum demonstrabimus, nu[nc] audiamus galileum 

32 nota h^c demonstratio per linea G.C.D. talis C[??], ut linea G.C.D. lineam C.E.F. 
secet ad angulos rectos, ut .D.C.E. et circulus .C.A.F. in punto .C. a linea D.C.G [li- 

lium CE est 1000 et aggregatum quadratorum DC, CE 1.010.000, cui 
quadratum DE aequale est; tota igitur ED erit plusquam 1004 et AD 


tura ] tagatur, si ergo linea D.C.G. semidiametrum circuli ad rectos angulos secat li¬ 
nea, cum circulo, ad rectos angulos erit, quare anguli circuli cum eadem linea, e- 
runt equales, sed hoc nunquam uenire potest, nisi sfericu luminosum illuminet o- 
pacum aquale; dicit .n. Alazen in libro de crepusculis, cap:° p.° proposit: ne ce: a Si 
sfericum luminosum illuminet opacum equale, hemispheriu illuminabit, sed sol il¬ 
luminans, non est equale corpori lunaris, proportio uel demonstratio ergo h^c nihil 
probat, quia idem autor in .3. propositione dicit atque demonstratione probat. Si 
sphericum luminosu illuminet opacu minus, plus emispherio illuminabit:— 

plusquam 4, qualium CE fuit 1000. Sublimitas igitur AD in Luna, 
quae verticem quempiam ad usque Solis radium GCD elatum et a 
termino C per distantiam CD remotum designat, eminentior est [14r] 
milliaribus Italicis 4. Verum in Tellure nulli extant montes, qui vix ad 
unius milliarii altitudinem perpendicularem accedant; 33 manifestum 
igitur relinquitur, lunares eminentias terrestribus esse sublimiores. 34 

Lubet hoc loco alterius cuiusdam lunaris apparitionis, admiratio¬ 
ne dignae, causam assignare, quae licet a nobis non recens, sed multis 
abhinc annis observata sit, nonnullisque familiaribus amicis et disci¬ 
pulis ostensa, explicata atque per causam declarata, quia tamen eius 
observatio Perspicilli ope facilior redditur atque evidentior, non in¬ 
congrue hoc in loco reponendam esse duxi; idque etiam tum maxi¬ 
me, ut cognatio atque similitudo inter Lunam atque Tellurem clarius 
appareat. 

Dum Luna, tum ante tum etiam post coniunctionem, non procul 
a Sole reperitur, non modo ipsius globus ex parte qua lucentibus cor¬ 
nibus exornatur visui nostro spectandum sese offert, verum etiam te¬ 
nuis quaedam sublucens peripheria tenebrosae partis, Soli nempe 
aversae, orbitam delineare atque ab ipsius aetheris obscuriori campo 
seiungere videtur. Verum, si exactiori inspectione rem consideremus, 
videbimus, non tantum extremum tenebrosae partis limbum incerta 
quadam claritate lucentem, sed integram Lunae faciem, illam nempe 
quae Solis fulgorem nondum sentit, lumine quodam, nec exiguo, albi¬ 
care; apparet tamen primo intuitu subtilis tantummodo circumferen¬ 
tia lucens propter obscuriores Caeli partes sibi conterminas; reliqua 
vero superficies obscurior e contra videtur ob fulgentium cornuum, 
aciem nostram obtenebrantium, contactum. Verum, si quis talem sibi 


33 Alazen eode libro de crepuscolo affirmat haberi in terrestri globo montes qui ad .8. 
miliaria italica ascendat in altitudine, cui magis sit credendum, ego legentibus. Ju¬ 
dicio remitto 

34 non est ergo h^c uera ratio dimetiendi asperitates lun§ putatiuas, quando etia gali- 
leo assentiri uelimus 

uanitas uanitatum et omnia uanitas 

eligat situm, ut a tecto vel camino aut aliquo alio obice inter visum et 
Lunam (sed procul ab oculo posito) cornua ipsa lucentia occultentur, 
pars vero [14z;] reliqua lunaris globi aspectui nostro exposita relin¬ 
quatur, tunc luce non exigua hanc quoque Lunae plagam, licet solari 
lumine destitutam, splendere depraehendet, idque potissimum, si 
iam nocturnus horror ob Solis absentiam increverit; in campo enim 
obscuriori eadem lux clarior apparet. 35 Compertum insuper est, hanc 
secundam (ut ita dicam) Lunae claritatem maiorem esse, quo ipsa mi¬ 
nus a Sole distiterit; per elongationem enim ab eo remittitur magis 
magisque, adeo ut post primam quadraturam, et ante secundam, de¬ 
bilis et admodum incerta comperiatur, licet in obscuriori Caelo spec¬ 
tetur; cum tamen in sextili et minori elongatione, quamvis inter cre¬ 
puscula, mirum in modum fulgeat; fulgeat, inquam, adeo, ut ope 
exacti Perspicilli magnae maculae in ipsa distinguantur. Hic mirabilis 
fulgor non modicam philosophantibus intulit admirationem; 36 pro 
cuius causa afferenda alii alia in medium protulerunt. Quidam enim 
proprium esse ac naturalem ipsiusmet Lunae splendorem dixerunt, 
alii a Venere illi esse impertitum, alii a Stellis omnibus, alii a Sole, qui 
radiis suis profundam Lunae soliditatem permeet. 37 Verum huiusce- 
modi prolata exiguo labore coarguuntur, ac falsitatis evincuntur. Si 
enim aut proprium esset aut a Stellis collatum eiusmodi lumen, illud 
maxime in Eclipsibus retineret ostenderetque, cum in obscurissimo 
Caelo destituatur; quod tamen adversatur experientiae; fulgor enim, 
qui in deliquiis apparet in Luna, longe minor est, subrufus ac quasi 
aeneus; hic vero clarior et candidior. Est insuper ille mutabilis ac loco 
mobilis; vagatur enim per Lunae faciem, adeo ut pars illa, quae peri- 
pheriae circuli umbrae terrestris propinquior est, clarior, reliqua vero 
obscurior, semper spectetur; ex quo omni procul dubio id accidere 
intelligimus, ex radiorum so- [15r] larium vicinitate tangentium cras- 


35 h^c est quasi necessaria demonstratio, diafanitatis lunaris corporis. 

36 sapientibus nullam 
et illud bene 


37 

siorem quandam regionem, quae Lunam orbiculariter ambit; 38 ex quo 
contactu Aurora quaedam in vicinas Lunae plagas effunditur, non se¬ 
cus ac in terris, 39 tum mane, tum vesperi, crepusculinum spargitur 
lumen; qua de re fusius in libro De systemate mundi pertractabi¬ 
mus. 40 Asserere autem a Venere impertitam eiusmodi lucem puerile 
adeo est, ut responsione sit indignum. Quis enim adeo inscius erit, ut 
non intelligat circa coniunctionem et intra sextilem aspectum partem 
Lunae Soli aversam, ut a Venere spectetur, omnino esse impossibile? 
Esse autem ex Sole, qui suo lumine profundam Lunae soliditatem pe¬ 
netret atque perfundat, pariter est inopinabile; numquam enim im¬ 
minueretur, 41 cum semper hemisphaerium Lunae a Sole sit illustra¬ 
tum, tempore lunarium Eclipsium excepto; diminuitur tamen dum 
Luna ad quadraturam properat et omnino etiam hebetatur dum qua¬ 
draturam superaverit. 42 Cum itaque eiusmodi secundarius fulgor nec 
Lunae sit congenitus atque proprius nec a Stellis ullis nec a Sole mu¬ 
tuatus, cumque iam in Mundi vastitate corpus aliud supersit nullum, 
nisi sola Tellus, quid, quaeso, opinandum? quid proferendum? Nun- 
quid a Terra ipsum lunare corpus, aut quidpiam aliud opacum atque 
tenebrosum lumine perfundi? Quid mirum? Maxime aequa grataque 
permutatione rependit Tellus parem illuminationem ipsi Lunae, qua¬ 
lem et ipsa a Luna in profundioribus noctis tenebris toto fere tempo¬ 
re recipit. Rem clarius aperiamus. Luna in coniunctionibus, cum me¬ 
dium inter Solem et Terram obtinet locum, solaribus radiis in supe- 


38 negatur omnino circa luna .n., ut diximus, in ipsa C^li regione, non dantur uapo- 
res. 

39 minime Domine. Terra .n. et corpus lunare non sunt ex eadem materia confecta, 
Terra .n. centru .est. luna autem, corpus circa centru circuuolans. non .n. Domine 
mi aduc nos Copernica opinionem edoctus es, neq(ue) ur arbitror docebis 

40 ridiculum 

41 et nuqua imminuitur sed, quando diminuitur, est cu portio lunaris globi maior, a 
sole illustratum, et illu maius lumen alterum, licet idem sit, minore esse aspicienti¬ 
bus demonstrat, apparet itaq(ue) minor, re autem uera idem semper est. 

42 quia sol ex aduerso, non autem recte radios in lunare corpus immittit, et ideo mi¬ 
nus splendet 

riori suo hemisphaerio Terrae averso perfunditur; hemisphaerium ve¬ 
ro inferius, quo Terram aspicit, tenebris est obductum; nullatenus igi¬ 
tur terrestrem superficiem illustrat. Luna, paulatim a Sole digressa, 
iam iam aliqua ex parte in hemisphaerio inferiori ad nos vergente il¬ 
luminatur, albicantia cornua, subtilia tamen, ad nos convertit et levi¬ 
ter Terram illustrat; crescit in Luna, [15z/| iam ad quadraturam acce¬ 
dente, solaris illuminatio, augetur in terris eius luminis reflexio, ex¬ 
tenditur adhuc supra semicirculum splendor in Luna et nostrae cla¬ 
riores effulgent noctes; tandem integer Lunae vultus, quo terram 
aspicit, ab opposito Sole clarissimis fulgoribus irradiatur; enitet 
longe lateque terrestris superficies lunari splendore perfusa; postmo- 
dum decrescens Luna debiliores ad nos radios emittit, debilius illu¬ 
minatur Terra; Luna ad coniunctionem properat, atra nox Terram oc¬ 
cupat. 43 Tali itaque periodo alternis vicibus lunaris fulgor menstruas 
illuminationes, clariores modo, debiliores alias, nobis largitur; verum 
aequa lance beneficium a Tellure compensatur. Dum enim Luna sub 
Sole circa coniunctiones reperitur, superficiem terrestris hemisphaerii 
Soli expositi vividisque radiis illustrati integram respicit reflexum¬ 
que ab ipsa lumen concipit; ac proinde ex tali reflexione inferius he¬ 
misphaerium Lunae, licet solari lumine destitutum, non modice lu¬ 
cens apparet. 44 Eadem Luna, per quadrantem a Sole remota, dimi¬ 
dium tantum terrestris hemisphaerii illuminatum conspicit, scilicet 
occiduum; altera enim medietas orientalis nocte obtenebratur; ergo 
et ipsa Luna splendide minus a Terra illustratur, eiusve proinde lux 
illa secundaria exilior nobis apparet. Quod si Lunam in oppositione 
ad Solem constituas, spectabit ipsa hemisphaerium intermediae Tellu¬ 
ris omnino tenebrosum obscuraque nocte perfusum; si igitur eclipti¬ 
ca fuerit talis oppositio, nullam prorsus illuminationem recipiet Lu¬ 
na, solari simul ac terrestri irradiatione destituta. In aliis atque aliis 


43 h^c omnia. qu£ superius a nobis dicta sunt, summopere conprobant. 

44 reflexus radioru numqua nisi ex obliquo apparet, sicq(ue) impossibile erit h^c om¬ 
nia ex reflexione originen [sic] ducere 

ad Terram et ad Solem habitudinibus, maius minusve a terrestri re¬ 
flexione recipit lumen, prout maiorem aut minorem terrestris hemi¬ 
sphaerii illuminati partem spectaverit; is enim inter duos hosce glo¬ 
bos servatur tenor, ut quibus temporibus maxime a Luna illustratur 
Tellus, iisdem mi- [16r] nus vice versa a Terra illuminetur Luna et e 
contra. Atque haec pauca de hac re in praesenti loco dicta sufficiant, 45 
fusius enim in nostro Systemate Mundi, ubi complurimis et rationi¬ 
bus et experimentis validissima solaris luminis e Terra reflexio osten¬ 
ditur illis, qui eam a Stellarum corea arcendam esse iactitant, ex eo 
potissimum quod a motu et a lumine sit vacua; vagam enim illam ac 
Lunam splendore superantem, non autem sordium mundanarum- 
que fecum sentinam esse demonstrationibus et naturalibus quoque 
rationibus sexcentis confirmabimus. 46 

Diximus hucusque de observationibus circa lunare corpus habi¬ 
tis; nunc de Stellis fixis ea, quae hactenus a nobis inspecta fuerunt, 
breviter in medium adferamus. Ac primo illud animadversione di¬ 
gnum est, quod scilicet Stellae, tam fixae, quam errabundae, dum ad¬ 
hibito Perspicillo spectantur, nequaquam magnitudine augeri viden¬ 
tur iuxta proportionem eandem, secundum quam obiecta reliqua, et 
ipsamet quoque Luna, acquirunt incrementa; verum in Stellis talis 
auctio longe minor apparet, adeo ut Perspicillum, quod reliqua ob¬ 
iecta secundum centuplam, gratia exempli, rationem multiplicare po¬ 
tens erit, vix secundum quadruplam aut quintuplam Stellas multipli¬ 
ces reddere credas. Ratio autem huius est, quod scilicet Astra, dum 
libera ac naturali oculorum acie spectantur, non secundum suam 
simplicem nudamque, ut ita dicam, magnitudinem sese nobis offe¬ 
runt, sed fulgoribus quibusdam irradiata, micantibusque radiis crini¬ 
ta, idque potissimum cum iam increverit nox; ex quo longe maiores 
videntur, quam si asci[ti]tiis illis crinibus essent exuta; angulus enim 


45 pauca, sed male, ita ut minime sufficiant ad probandum, 

46 his omnibus perlectis respondere sup(er)uacaneu uidetur, res ipsa .n. se aliter as- 
serdit, sed illud minime pr^termittendu uidetur. lunare scilicet corpus, diafanum et 
solidu esse absque dubio his omnibus apparetiis ex experimetis comprobari 

visorius, non a primario Stellae corpusculo, sed a late circumfuso 
splendore terminatur. Hoc apertissime intelligas licet ex [16v\ eo, 
quod Stellae in Solis occasu inter prima crepuscula emergentes, ta¬ 
metsi primae fuerint magnitudinis, exiguae admodum apparent; et 
Venus ipsa, si quando circa meridiem se nobis in conspectum dede¬ 
rit, adeo exilis cernitur, ut vix Stellulam magnitudinis ultimae aequare 
videatur. Secus in aliis obiectis, et in ipsamet Luna, contingit; quae, si¬ 
ve in meridiana luce sive inter profundiores tenebras spectetur, eius¬ 
dem semper molis apparet. Intonsa igitur in mediis tenebris spectan¬ 
tur Astra, crines tamen illorum diurna lux abradere potest; at non lux 
ista tantum, sed tenuis quoque nubecula, quae inter Sidus et oculum 
aspicientis interponatur; idem quoque praestant nigra velamina ac vi¬ 
tra colorata, quorum obiectu atque interpositione circumfusi fulgores 
Stellas deserunt. Hoc idem pariter efficit Perspicillum; prius enim ad- 
scititios accidentalesque a Stellis fulgores adimit, illarum inde globu¬ 
los simplices (si tamen figura fuerint globosa) auget; atque adeo se¬ 
cundum minorem multiplicitatem adaucta videntur. Stellula enim 
quintae aut sextae magnitudinis, per Perspicillum visa, tamquam ma¬ 
gnitudinis primae repraesentatur. 

Adnotatione quoque dignum videtur esse discrimen inter Plane¬ 
tarum atque fixarum Stellarum aspectus. Planetae enim globulos 
suos exacte rotundos ac circinatos obiiciunt, ac, veluti Lunulae quae¬ 
dam undique lumine perfusae, orbiculares apparent; fixae vero Stellae 
peripheria circulari nequaquam terminatae conspiciuntur, sed veluti 
fulgores quidam radios circumcirca vibrantes atque admodum scin¬ 
tillantes; consimili tandem figura praeditae apparent cum Perspicillo 
ac dum naturali intuitu spectantur, sed adeo maiores, ut Stellula 
quintae aut sextae magnitudinis Canem, maximam nempe fixarum 
omnium, aequare videatur. [16Ar] Verum infra Stellas magnitudinis 
sextae adeo numerosum gregem aliarum, naturalem intuitum fugien¬ 
tium, per Perspicillum intueberis ut vix credibile sit; plures enim 
quam sex aliae magnitudinum differentiae videas licet; quarum maio¬ 
res quas magnitudinis septimae, seu primae invisibilium, appellare 
possumus, Perspicilli beneficio maiores et clariores apparent quam 

magnitudinis secundae Sidera, acie naturali visa. Ut autem de inopi¬ 
nabili fere illarum frequentia unam alteramve attestationem videas, 
Asterismos duos subscribere placuit, ut ab eorum exemplo de caete- 
ris iudicium feras. In primo integram Orionis Constellationem pinge¬ 
re decreveram; verum ab ingenti Stellarum copia, temporis vero ino¬ 
pia obrutus, aggressionem hanc in aliam occasionem distuli; adstant 
enim et circa veteres, intra unius aut alterius gradus limites, dissemi¬ 
nantur plures quingentis; quapropter tribus quae in Cingulo et senis 
quae in Ense iampridem adnotatae fuerunt, alias adiacentes octua- 
ginta recens visas apposuimus earumque interstitia quo exactius li¬ 
cuit servavimus; notas, seu veteres, distinctionis gratia, maiores pin¬ 
ximus ac duplici linea contornavimus; alias inconspicuas minores ac 
unis lineis notavimus; magnitudinum quoque discrimina, quo magis 
licuit, servavimus. 

In altero exemplo sex Stellas Tauri, PLEIADAS dictas, depinxi¬ 
mus (dico autem sex, quandoquidem septima fere nunquam appa¬ 
ret) intra angustissimos in Caelo cancellos obclusas, quibus aliae plu¬ 
res quam quadraginta invisibiles adiacent, quarum nulla ab aliqua ex 
praedictis sex vix ultra semigradum elongatur; harum nos tantum tri¬ 
ginta sex adnotavimus earumque interstitia, magnitudines, necnon 
veterum novarumque discrimina veluti in Orione servavimus. 

Quod tertio loco a nobis fuit observatum est ipsiusmet LACTEI 
Circuli essentia seu materies, quam Perspicilli beneficio adeo ad 
sensum licet intueri, ut et altercationes omnes, quae per tot saecula 
philosophos excruciarunt, ab oculata certitudine dirimantur nosque 
a verbosis disputationibus liberemur. Est enim GALAXIA nihil aliud 
quam innumerarum Stellarum coacervatim consitarum congeries; in 
quamcumque enim regionem illius Perspicillum dirigas, statim 
Stellarum ingens frequentia sese in conspectum profert, quarum 
complures satis magnae ac valde conspicuae videntur; sed exiguarum 
multitudo prorsus inexplorabilis est. 

[16 Ai;] 

Cinguli et Ensis ORIONIS Asterismus. 

[16Br] 

PLEIADUM Constellatio 


** 


* 

* 

* 

^ 


** ** ■ 

* * 

* * % 


* 

* 

At cum non tantum in GALAXIA lacteus ille candor, veluti albi¬ 
cantis nubis, spectetur, sed complures consimilis coloris areolae spar- 
sim per aethera subfulgeant, si in illarum quamlibet Specillum con- 


vertas. Stellarum constipatarum [I 6 B 1 ;] coetum offendes. Amplius 
(quod magis miraberis), Stellae ab Astronomis singulis in hanc usque 
diem NEBULOS/E appellatae. Stellularum mirum in modum consita¬ 
rum greges sunt; ex quarum radiorum commixtione, dum unaquae¬ 
que ob exilitatem, seu maximam a nobis remotionem, oculorum aci¬ 
em fugit, candor ille consurgit, qui densior pars Caeli, Stellarum aut 
Solis radios retorquere valens, hucusque creditus est. Nos ex illis 
nonnullas observavimus et duarum Asterismos subnectere volui¬ 
mus. 

In primo habes NEBULOSAM, Capitis Orionis appellatam, in 
qua Stellas vigintiunas numeravimus. 

Secundus NEBULOSAM PR/ESEPE nuncupatam continet, quae 
non una tantum Stella est, sed congeries Stellularum plurium quam 

quadraginta; nos, praeter Asellos, trigintasex notavimus in hunc qui 
sequitur ordinem dispositas. 


NEBVLOSA ORIONIS. 


* 


* * 


****** 

* . * 


NEBVLOSA PRAESEPE. 

[17r] De Luna, de inerrantibus Stellis ac de Galaxia, quae hacte¬ 
nus observata sunt, breviter enarravimus. Superest ut, quod maxi¬ 
mum in praesenti negotio existimandum videtur, quatuor PLANE¬ 
TAS, a primo mundi exordio ad nostra usque tempora nunquam con¬ 
spectos, occasionem reperiendi atque observandi, necnon ipsorum 
loca atque per duos proxime menses observationes circa eorundem 
lationes ac mutationes habitas, aperiamus ac promulgemus, Astrono- 
mos omnes convocantes, ut ad illorum periodos inquirendas atque 
definiendas se conferant, quod nobis in hanc usque diem ob tempo¬ 
ris angustiam assequi minime licuit. Illos tamen iterum monitos faci¬ 
mus, ne ad talem inspectionem incassum accedant, Perspicillo exac¬ 
tissimo opus esse et quale in principio sermonis huius descripsimus. 

Die itaque septima Ianuarii instantis anni millesimi sexcentesimi 
decimi, hora sequentis noctis prima, cum caelestia sidera per Perspi- 
cillum spectarem, Iuppiter sese obviam fecit; cumque admodum ex¬ 
cellens mihi parassem instrumentum (quod antea ob alterius Organi 
debilitatem minime contigerat), tres illi adstare Stellulas, exiguas 
quidem veruntamen clarissimas, cognovi; quae, licet e numero iner¬ 
rantium a me crederentur, nonnullam tamen intulerunt admiratio¬ 
nem, eo quod secundum exactam lineam rectam atque Eclipticae pa¬ 
rallelam dispositae videbantur ac caeteris magnitudine paribus splen¬ 
didiores. Eratque illarum inter se et ad Iovem talis constitutio: 


Ori. ^ * O * Ocp. 


[Y7v\ Ex parte scilicet orientali duae aderant Stellae, una vero Occa¬ 
sum versus. Orientalior atque occidentalis reliqua paulo maiores ap¬ 
parebant; de distantia inter ipsas et Iovem minime sollicitus fui; fixae 
enim, uti diximus primo, creditae fuerunt. 

Cum autem die octava, nescio quo fato ductus, ad inspectionem 
eandem reversus essem, longe aliam constitutionem reperi; erant 
enim tres Stellulae occidentales omnes a Iove atque inter se quam 
superiori nocte viciniores paribusque interstitiis mutuo disseparatae, 
veluti apposita prae se fert delineatio: 


Ori.. 


O * * * 


Occ.. 


Hic, licet ad mutuam Stellarum appropinquationem minime cogita¬ 
tionem appulissem, haesitare tamen coepi, quonam pacto Iuppiter ab 
omnibus praedictis fixis posset orientalior reperiri, cum a binis ex illis 
pridie occidentalis fuisset; ac proinde veritus sum ne forte secus a 
computo astronomico directus foret ac propterea motu proprio Stel¬ 
las illas antevertisset. Quapropter maximo cum desiderio sequentem 

expectavi noctem; verum a spe frustratus fui, nubibus enim undiqua- 
que obductum fuit caelum. 

At die decima apparuerunt Stellae in eiusmodi ad Iovem positu: 


Ori. 


* 


* o' 


Occ. 


Duae enim tantum, et orientales ambae, aderant; tertia, ut opinatus 
fui, sub Iove latitante. Erant pariter, veluti antea, in eadem recta cum 
Iove ac iuxta Zodiaci longitudinem adamussim locatae. Haec cum 
vidissem cumque mutationes consimiles in Iove [18r] nulla ratione 
reponi posse intelligerem atque insuper spectatas Stellas semper eas¬ 
dem fuisse cognoscerem (nullae enim aliae, aut praecedentes, aut con¬ 
sequentes, intra magnum intervallum iuxta longitudinem Zodiaci 
aderant), iam ambiguitatem in admirationem permutans, apparen¬ 
tem commutationem, non in Iove, sed in Stellis adnotatis repositam 
esse comperi; ac proinde oculate et scrupulose magis deinceps obser¬ 
vandum fore sum ratus. 

Die itaque undecima eiuscemodi constitutionem vidi: 


Ori. ?(< j(c Occ. 


Stellas scilicet tantum duas orientales, quarum media triplo distabat 
a Iove quam ab orientaliori, eratque orientalior duplo fere maior re¬ 
liqua, cum tamen antecedenti nocte aequales ferme apparuissent. Sta¬ 
tutum ideo omnique procul dubio a me decretum fuit, tres in caelis 
adesse Stellas vagantes circa Iovem instar Veneris atque Mercurii 
circa Solem; quod tandem luce meridiana clarius in aliis postmodum 
compluribus inspectionibus observatum est; ac non tantum tres, ve¬ 
rum quatuor esse vaga Sidera circa Iovem suas circumvolutiones 
obeuntia, quorum permutationes, exactius consequenter observatas, 
subsequens narratio ministrabit. Interstitia quoque inter ipsa per Per- 
spicillum, superius explicata ratione, dimetitus sum; horas insuper 




40 


observationum, praesertim cum plures in eadem nocte habitae fue¬ 
runt, apposui; adeo enim celeres horum Planetarum extant revolutio¬ 
nes, ut horarias quoque differentias plerunque liceat accipere. 

Die igitur duodecima, hora sequentis noctis prima, hac ratione 
disposita Sidera vidi: 


Ori. 


* *o * 


Occ. 


Erat orientalior Stella occidentaliori maior, ambae tamen valde con¬ 
spicuae ac splendidae, utraque distabat a Iove scrupulis primis duo¬ 
bus; tertia quoque Stellula apparere coepit hora tertia, prius minime 
conspecta, quae ex parte orientali Iovem fere tangebat, eratque admo¬ 
dum exigua. Omnes fuerunt in eadem recta et secundum Eclipticae 
longitudinem coordinatae. 

Die decimatertia primum a me quatuor conspectae fuerunt Stellu¬ 
lae in hac ad Iovem constitutione: 


Ori. 


* O** Occ; 


Erant tres occidentales et una orientalis, lineam proxime rectam con¬ 
stituebant; media enim occidentalium paululum a recta Septentrio¬ 
nem versus deflectebat. Aberat orientalior a Iove minuta duo, reli¬ 
quarum et Io vis intercapedines erant singulae unius tantum minuti. 
Stellae omnes eandem prae se ferebant magnitudinem ac, licet exi¬ 
guam, lucidissimae tamen erant ac fixis eiusdem magnitudinis longe 
splendidiores. 

Die decimaquarta nubilosa fuit tempestas. 

Die decimaquinta, hora noctis tertia, in proxime depicta fuerunt 
habitudine quatuor Stellae ad Iovem, occidentales omnes: 


Ori. 


o * * * * 


Occ. 

ac in eadem proxime recta linea dispositae; quae enim tertia a Iove 
numerabatur pau- [19r] luium in Boream attollebatur, propinquior 
Iovi erat omnium minima, reliquae consequenter maiores appare¬ 
bant; intervalla inter Iovem et tria consequentia Sidera erant aequalia 
omnia ac duorum minutorum; at occidentalius aberat a sibi propin¬ 
quo minutis quatuor. Erant lucida valde et nihil scintillantia, qualia 
semper, tum ante, tum post, apparuerunt. 

Verum hora septima tres solummodo aderant Stellae, in huiusce- 
modi cum Iove aspectu: 


Ori. ^ ^ Occ. 


Erant nempe in eadem recta ad unguem; vicinior Iovi erat admodum 
exigua et ab illo semota per minuta prima tria; ab hac secunda di¬ 
stabat min. uno; tertia vero a secunda min. pr. 4, sec. 30. Post vero 
aliam horam duae Stellulae mediae adhuc viciniores erant; aberant 
enim min. sc. vix 30 tantum. 

Die decimasexta, hora prima noctis, tres vidimus Stellas iuxta 
hunc ordinem dispositas: 


Ori. ^ 


* 


Occ. 


Duae Iovem intercipiebant, ab eo per min. 0, sec. 40 hinc inde remo¬ 
tae; tertia vero occidentalis a Iove distabat min. 8. Iovi proximae non 
maiores, sed lucidiores apparebant remotiori. 

Die decimaseptima, hora ab occasu 0, min. 30, huiusmodi fuit 
configuratio: 


Ori. * 


Occ. 

Stella una tantum orientalis a [19v] Iove distabat min. 3; occidentalis 
pariter una, a Iove distans min. 11. Orientalis duplo maior apparebat 
occidentali; nec plures aderant quam istae duae. Verum post horas 
quatuor, hora nempe proxime quinta, tertia ex parte orientali emer¬ 
gere coepit, quae antea, ut opinor, cum priori iuncta erat; fuitque talis 
positio: 


° ri ‘* ** O * Occ» 


Media Stella, orientali quam proxima, min. tantum sec. 20 elongaba¬ 
tur ab illa et a linea recta, per extremas et Iovem producta, paululum 
versus austrum declinabat. 

Die decima octava, hora 0, min. 20 ab occasu, talis fuit aspectus: 


° ri - * O * Occ. 


Erat Stella orientalis maior occidentali et a Iove distans min. pr. 8; oc¬ 
cidentalis vero a Iove aberat min. 10. 

Die decimanona, hora noctis secunda, talis fuit Stellarum coordi¬ 
natio: 


Ori. * O % * Occ. 


Erant nempe secundum rectam lineam ad unguem tres cum Iove 
Stellae: orientalis una, a Iove distans min. pr. 6; inter Iovem et pri¬ 
mam sequentem occidentalem mediabat min. 5 interstitium: haec au¬ 
tem ab occidentaliori aberat min. 4. Anceps eram tunc nunquid inter 
orientalem Stellam et Iovem Stellula mediaret, verum Iovi quampro- 
xima, adeo ut illum fere tangeret. 

At hora quinta hanc manifeste vi- [20 r] di medium iam inter Io- 
vem et orientalem Stellam locum exquisite occupantem, ita ut talis 
fuerit configuratio: 


Ori. * * Q * * Occ. 


Stella insuper novissime conspecta admodum exigua fuit; verunta- 
men, hora sexta, reliquis magnitudine fere fuit aequalis. 

Die vigesima, hora 1, min. 15, constitutio consimilis visa est: 



Aderant tres Stellulae adeo exiguae, ut vix percipi possent; a Iove et 
inter se non magis distabant minuto uno; incertus eram nunquid ex 
Occidente duae an tres adessent Stellulae. 

Circa horam sextam hoc pacto erant dispositae: 


Ori, 



Occ 


Orientalis enim a Iove duplo magis aberat quam antea, nempe min. 
2; media occidentalis a Iove distabat min. 0, sec. 40, ab occidentaliori 
vero min. 0, sec. 20. 

Tandem hora septima tres ex Occidente visae fuerunt Stellulae: 


Ori* - c ** Occ. 


Iovi proxima aberat ab eo min. 0, sec. 20; inter hanc et occidentalio¬ 
rem intervallum erat minutorum secundorum 40; inter has vero alia 
spectabatur paululum ad Meridiem deflectens, [20i;] ab occidentalio¬ 
ri non pluribus decem secundis remota. 

Die vigesimaprima, hora 0, min. 30, aderant ex Oriente Stellulae 
tres, aequaliter inter se et a Io ve distantes; interstitia vero, secundum 
existimationem, 50 secundorum minutorum fuere: 


Ori* * * Occ. 


Aderat quoque Stella ex Occidente, a Iove distans min. pr. 4. Orienta¬ 
lis Iovi proxima erat omnium minima; reliquae vero aliquanto maio¬ 
res, atque inter se proxime aequales. 

Die vigesima secunda, hora 2, consimilis fuit Stellarum disposi¬ 
tio: 


Oii. * Q * Occ. 


A Stella orientali ad Iovem minutorum primorum 5 fuit intervallum, 
a Iove ad occidentaliorem pr. 7. Duae vero occidentales intermediae 
distabant ad invicem min. 0, sec. 40; propinquior vero Iovi aberat ab 
illo m. p. 1. Ipsae mediae Stellulae minores erant extremis; fuerunt ve¬ 
ro secundum eandem rectam lineam iuxta Zodiaci longitudinem ex¬ 
tensae, nisi quod trium occidentalium media paululum in Austrum 
deflectebat. 

Sed, hora noctis sexta, in hac constitutione visae sunt: 


Ori. * Occ. 


Orientalis admodum exigua erat, distans a Iove, ut antea, min. pr. 5. 
Tres vero occidentales, et a Iove et ad invicem, aequaliter dirimeban¬ 
tur erantque intercapedines singulae min. 1, sec. 20 proxi- [21r] me; et 
Stella Iovi vicinior, reliquis duabus sequentibus minor apparebat; 
omnesque in eadem recta exquisite dispositae videbantur. 

Die vigesima tertia, hora 0, min. 40 ab occasu, in hunc ferme mo¬ 
dum Stellarum constitutio se habuit: 


?«• * * O * °CC, 


Erant tres Stellae cum Iove in recta linea secundum Zodiaci longitudi¬ 
nem, veluti semper fuerunt; orientales erant duae, una vero occiden¬ 
talis. Orientalior aberat a sequenti min. pr. 7; haec vero a Iove min. 2, 
sec. 40; Iuppiter ab occidentali min. 3, sec. 20; erantque omnes ma¬ 
gnitudine fere aequales. 

Sed hora quinta duae Stellae, quae prius Iovi erant proximae, am¬ 
plius non cernebantur, sub Iove, ut arbitror, latitantes; fuitque talis 
aspectus: 


Ori. * Q 


Occ. 


Die vigesimaquarta tres Stellae, orientales omnes, visae sunt ac fe¬ 
re in eadem cum Iove recta linea: 


Ori. * 


** o 


Occ. 


Media enim modice in Austrum deflectebat. Iovi propinquior dista¬ 
bat ab eo min. 2; sequens ab hac min. 0, sec. 30; ab hac vero aberat 
orientalior min. 9; erantque omnes admodum splendidae. 

Hora vero sexta duae [21z;] solummodo sese offerebant Stellae in 
hoc positu: 


Ori. * * O °cc. 

nempe cum Iove in eadem recta linea ad ungem, a quo elongabatur 
propinquior min. p. 3, altera vero ab hac min. p. 8; in unam, ni fallor, 
coierant duae mediae prius observatae Stellulae. 

Die vigesimaquinta, hora 1, min. 40, ita se habebat constitutio: 


Ori. * * Q 


Occ. 


Aderant enim duae tantum Stellae ex orientali plaga, eaeque satis 
magnae; orientalior a media distabat min. 5, media vero a Iove min. 6. 

Die vigesima sexta, hora 0, min. 40, Stellarum coordinatio 
eiusmodi fuit: 


Ori. * 


* * Occ. 


Spectabantur enim Stellae tres, quarum duae orientales, tertia occi¬ 
dentalis a Iove; haec ab eo min. 5 aberat; media vero orientalis ab eo¬ 
dem distabat min. 5, sec. 20; orientalior vero a media min. 6; in ea¬ 
dem recta constitutae et eiusdem magnitudinis erant. 

Hora deinde quinta, constitutio fere eadem fuit; in hoc tantum 
discrepans, quod prope Iovem quarta Stellula ex oriente emergebat, 
caeteris minor, a Iove tunc remota min. 30, sed paululum a recta linea 
versus Boream attollebatur, ut apposita figura demonstrat: 


* * * Q * Occ. 


Die vigesima septima, hora 1 ab occasu, unica tan- [22r] tum Stel¬ 
lula conspiciebatur eaque orientalis, secundum hanc constitutionem: 

eratque admodum exigua et a Iove remota min. 7. 

Die vigesima octava et vigesima nona ob nubium interpositio¬ 
nem nihil observare licuit. 

Die trigesima, hora prima noctis, tali pacto constituta spectaban¬ 
tur Sidera: 


Ori. 


* O * * Oce. 


Unum aderat orientale, a Iove distans min. 2, sec. 30; duo vero ex 
occidente, quorum Iovi propinquius aberat ab eo min. 3, reliquum ab 
hoc min. 1; extremorum et Iovis positus in eadem recta linea fuit, at 
media Stella paululum in Boream attollebatur; occidentalior fuit re¬ 
liquis minor. 

Die ultima, hora secunda, visae sunt orientales Stellae duae, una 
vero occidua: 


Ori. * * O * Occ. 


Orientalium media a Iove aberat min. 2, sec. 20; orientalior vero ab 
ipsa media min. 0, sec. 30; occidentalis distabat a Iove min. 10; erant 
in eadem recta linea proxime, orientalis tantum Iovi vicinior mo¬ 
dicum quiddam in Septentrionem elevabatur. Hora vero quarta duae 
orientales vicinio- [22z;] res ad invicem adhuc erant; aberant enim 
solummodo min. sec. 20: 


Ori. ** Q 


Occ. 


Apparuit in hisce observationibus occidentalis Stella satis exigua. 

Die Februarii prima, hora noctis secunda, consimilis fuit consti¬ 
tutio: 

Ori. * ,Q 


* Occ. 


Distabat orientalior Stella a Iove min. 6, occidentalis vero 8; ex parte 
orientali Stella quaedam, admodum exigua, a Iove distabat minutis 
secundis 20; rectam ad unguem designabant lineam. 

Die secunda, iuxta hunc ordinem visae sunt Stellae: 


^ n * * O * * Occ. 


Una tantum orientalis a Iove distabat min. 6; Iuppiter ab occidentali 
viciniori aberat min. 4; inter hanc et occidentaliorem min. 8 fuit in¬ 
tercapedo; erant in eadem recta ad unguem et eiusdem fere magnitu¬ 
dinis. 

Sed, hora septima, quatuor aderant Stellae: 


Ori. * * 0 * * Occ. 


inter quas Iuppiter mediam occupabat sedem. Harum Stellarum ori¬ 
entalior distabat a sequenti min. 4; haec a Iove min. 1, sec. 40; Iuppi¬ 
ter ab occidentali sibi viciniori aberat min. 6; haec vero ab occidenta¬ 
liori min. 8; erantque pariter omnes in eadem recta linea, secundum 
Zodiaci longitudinem extensa. 

Die tertia, hora septima, in hac serie dispositae fuerunt Stellae: 


Ori. * O * * ° cc ’ 


Orientalis a Iove distabat min. 1, sec. 30; occi- [23r] dentalis proxima 
min. 2; ab hac vero elongabatur occidentalior altera min. 10; erant 
praecise in eadem recta et magnitudinis aequalis. 

Die quarta, hora secunda, circa Iovem quatuor stabant Stellae: 
orientales duae ac duae occidentales, in eadem ad unguem recta linea 
dispositae, ut in proxima figura: 


Ori. * *0 * * ° cc * 


Orientalior distabat a sequenti min. 3; haec vero a Iove aberat min. 0, 
sec. 40; Iuppiter a proxima occidentali min. 4; haec ab occidentaliori 
min. 6. Magnitudine erant fere aequales; proximior Iovi reliquis pau¬ 
lo minor apparebat. 

Hora autem septima orientales Stellae distabant tantum min. 0, 
sec. 30: 


Ori. * * O * * Occ. 


Iuppiter ab orientali viciniori aberat min. 2, ab occidentali vero se¬ 
quente min. 4, haec vero ab occidentaliori distabat min. 3 erantque 
aequales omnes et in eadem recta secundum Eclipticam extensa. 

Die quinta Caelum fuit nubilosum. 

Die sexta duae solummodo apparuerunt Stellae, me- [23z;] dium 
Iovem intercipientes, ut in figura apposita spectatur: 


Ori. 


* O * 


Occ 


Orientalis a Iove distabat min. 2, occidentalis vero min. 3; erant in ea¬ 
dem recta cum Iove et magnitudine pares. 

Die septima duae adstabant Stellae, a Iove orientales ambae, in 
hunc dispositae modum: 


Oxi. 




Occ. 

Intercapedines inter ipsas et Iovem erant aequales, unius nempe mi¬ 
nuti primi, ac per ipsas et centrum Iovis recta linea incedebat. 

Die octava, hora prima, aderant tres Stellae, orientales omnes, ut 
in descriptione: 


Ori. 





Occ 


Iovi proxima, exigua satis, distabat ab eo min. 1, sec. 20; media vero 
ab hac min. 4, eratque satis magna; orientalior, admodum exigua, ab 
hac distabat min. 0, sec. 20. Anceps eram, nunquid Iovi proxima una 
tantum, an duae forent Stellulae; videbatur enim interdum huic alia 
adesse versus Ortum, mirum in modum exigua et ab illa seiuncta per 
min. 0, sec. 10 tantum; fuerunt omnes in eadem recta linea secundum 
Zodiaci ductum extensae. Hora vero tertia, Stella Iovi proxima illum 
fere tangebat; distabat enim ab eo min. 0, sec. 10 tantum; reliquae ve¬ 
ro a Iove remotiores factae fuerunt; aberat enim media a Iove min. 6. 
Tandem, hora quarta, quae prius Iovi proxima erat, cum eo iuncta, 
non cernebatur amplius. 

Die nona, hora 0, m. 30, adstabant Iovi Stellae duae [24r] orienta¬ 
les et una occidentalis, in tali dispositione: 


Ori. * >jc Q * Occ. 


Orientalior, quae satis exigua erat, a sequenti distabat min. 4; media, 
maior, a Iove aberat min. 7; Iuppiter ab occidentali, quae parva erat, 
distabat min. 4. 

Die decima, hora prima, min. 30, Stellulae binae, admodum exi¬ 
guae, orientales ambae, in tali dispositione visae sunt: 

Remotior distabat a Iove min. 10, vicinior vero min. 0, sec. 20; erant- 
que in eadem recta. Hora autem quarta, Stella Iovi proxima amplius 
non apparebat; altera quoque adeo imminuta videbatur, ut vix cerni 
posset, licet aer praeclarus esset; et a Iove remotior quam antea erat; 
distabat siquidem min. 12. 

Die undecima, hora prima, aderant ab Oriente Stellae duae et una 
ab Occasu: 


Ori. * * Q * Occ. 


Distabat occidentalis a Iove min. 4; orientalis vicinior aberat pariter a 
Iove min. 4; orientalior vero ab hac distabat min. 8; erant satis perspi¬ 
cuae et in eadem recta. 

Sed hora tertia Stella quarta, Iovi proxima, ab Oriente visa est, 
reliquis [24z;] minor, a Iove dissita per min. 0, sec. 30, et a recta linea 
per reliquas Stellas protracta, modicum in Aquilonem deflectens: 


Ori. * 


sfs Occ. 


Splendidissimae erant omnes ac valde conspicuae. 

Hora vero quinta cum dimidia, iam Stella orientalis, Iovi proxi¬ 
ma, ab illo remotior facta, medium inter ipsum et Stellam orientalio¬ 
rem, sibi propinquam, obtinebat locum; erantque omnes in eadem 
recta linea ad unguem et eiusdem magnitudinis, ut in apposita de¬ 
scriptione videre licet: 


° ri - * * * O * Occ, 


Die duodecima, hora 0, min. 40, Stellae binae ab Ortu, binae pari¬ 
ter ab Occasu adstabant: 

Ori. * 



* Occ. 


Orientalis remotior a Iove distabat min. 10, longinquior vero occi¬ 
dentalis aberat min. 8 erantque ambae satis conspicuae; reliquae duae 
Iovi erant vicinissimae et admodum exiguae, praesertim orientalis, 
quae a Iove distabat min. 0, sec. 40; occidentalis vero, min. 1. Hora ve¬ 
ro quarta. Stellula, quae Iovi erat proxima ex oriente, amplius non ap¬ 
parebat. 

Die decimatertia, hora 0, min. 30, duae Stellae apparebant ab Or¬ 
tu, duae insuper ab Occasu: 


Ori. * >fc o * jfc Occ- 


Orientalis ac Iovi vicinior, satis perspicua, distabat ab eo min. 2; ab 
hac orientalior, minus apparens, aberat min. 4. Ex occi- [25r] dentali¬ 
bus, remotior a Iove, conspicua valde, ab eo dirimebatur min. 4; inter 
hanc et Iovem intercidebat Stellula exigua ac occidentaliori Stellae 
vicinior, cum ab ea non magis abesset min. 0, sec. 30. Erant omnes in 
eadem recta secundum Eclipticae longitudinem ad unguem. 

Die decimaquinta (nam decimaquarta Caelum nubibus fuit ob¬ 
ductum), hora prima, talis fuit astrorum positus: 


Ori, 


* «o 


Occ.' 


Tres nempe erant orientales Stellae, nulla vero cernebatur occidenta¬ 
lis; orientalis Iovi proxima distabat ab eo min. 0, sec. 50; sequens ab 
hac aberat min. 0, sec. 20; ab hac vero orientalior min. 2 eratque 
reliquis maior; viciniores enim Iovi erant admodum exiguae. 

Sed, hora proxime quinta, ex Stellis Iovi proximis una tantum 
cernebatur, a Iove distans min. 0, sec. 30: 

Ori. £ , *Q 


Occ. 


Orientalioris vero elongatio a Iove adaucta erat; fuit enim tunc min. 
4. At, hora sexta, praeter duas, ut modo dictum est, ab oriente con¬ 
stitutas, una versus Occasum cernebatur Stellula, admodum exigua, 
a Iove remota min. 2: 


Ori. 


* ‘ * J 


Occ. 


Die decimasexta, hora sexta, in tali constitutione steterunt: 


* O * * Occ. 


Stella nempe orientalis a Iove min. 7 a- [25i;] berat, Iuppiter a se¬ 
quenti occidua min. 5, haec vero a reliqua occidentaliori min. 3; erant 
omnes eiusdem proxime magnitudinis, satis conspicuae et in eadem 
recta linea exquisite secundum Zodiaci ductum. 

Die decimaseptima, h[ora] 1, duae aderant Stellae, orientalis una, 
a Iove distans min. 3, occidentalis altera, distans min. 10; haec erat 
aliquanto minor orientali: 


Ori.. * Q 


* Occ. 


Sed, hora 6, orientalis proximior erat Iovi; distabat nempe min. 0, sec. 
50; occidentalis vero remotior fuit, scilicet min. 12. Fuerunt in utra¬ 
que observatione in eadem recta et ambae satis exiguae, praesertim o- 
rientalis in secunda observatione. 

Die 18, hora 1, tres aderant Stellae, quarum duae occidentales, 
orientalis vero una: 

Ori- ^ O * * Occ- 


Distabat orientalis a Iove min. 3, occidentalis proxima m. 2; occiden¬ 
talior reliqua aberat a media min. 8; omnes fuerunt in eadem recta ad 
unguem et eiusdem fere magnitudinis. At hora 2 Stellae viciniores 
paribus a Iove aberant interstitiis; occidua enim aberat ipsa quoque 
min. 3. 

Sed hora 6 quarta Stellula visa est inter orientaliorem et Iovem, in 
tali configuratione: 


Ori. * % Q Occ. 


Orientalior distabat a sequenti min. 3; sequens a [26r] Iove min. 1, 
sec. 50; Iuppiter ab occidentali sequenti min. 3; haec vero ab 
occidentaliori min. 7; erant fere aequales; orientalis tantum Iovi 
proxima reliquis erat paulo minor erantque in eadem recta Eclipticae 
parallela. 

Die 19, ho[ra] 0, min. 40, Stellae duae solummodo occiduae a Iove 
conspectae fuerunt, satis magnae, et in eadem recta cum Iove ad 
unguem ac secundum Eclipticae ductum dispositae: 


Ori. O ?fc ?fc Occ. 


Propinquior a Iove distabat min. 7, haec vero ab occidentaliori min. 6. 
Die 20 nubilosum fuit caelum. 

Die 21, hora 1, min. 30, Stellulae tres satis exiguae cernebantur in 
hac constitutione: 



Occ. 

Orientalis aberat a Iove min. 2, Iuppiter ab occidentali sequente min. 
3, haec vero ab occidentaliori min. 7; erant ad unguem in eadem recta 
Eclipticae parallela. 

Die 25, hora 1, min. 30 (nam superioribus tribus noctibus Caelum 
fuit nubibus obductum), tres apparuerunt Stellae: 


Ori. * » * 


Occ. 


orientales duae, quarum distantiae inter se et a Iove [26z;] aequales 
fuerunt ac min. 4; occidentalis una aberat a Iove min. 2; erant in 
eadem recta ad unguem, secundum Eclipticae ductum. 

Die 26, hora 0, min. 30, binae tantum aderant Stellae: 


0;i. * 


Q * Occ. 


orientalis una, distans a Iove min. 10; occidentalis altera, distans min. 
6; orientalis erat aliquanto minor occidentali. 

Sed hora 5 tres visae sunt Stellae: 


Ori. 



* Occ 


Praeter enim duas iam adnotatas, tertia ex occidente prope Iovem, 
admodum exigua, cernebatur, quae prius sub Iove latitabat, dista- 
batque ab eo min. 1; orientalis vero remotior quam antea videbatur, 
distans nempe a Iove min. 11. 

Hac nocte primum Iovis et adiacentium planetarum progressum, 
secundum Zodiaci longitudinem, facta relatione ad fixam quandam, 
observare placuit; spectabatur enim fixa Stella Orientem versus, di¬ 
stans a Planeta orientali min. 11 et paululum in Austrum deflectebat, 
in hunc qui sequitur modum: 

Ori. 

fcft 

o* 

* 

fixa 





Die 27, hora 1, min. 4, apparebant Stellae in tali configuratione: 


Ori. % 

o * * 

Occ, 

fixa 




Orientalior distabat a Iove min. 10; sequens, Io vi proxima, min. 0, 
sec. 30; occidentalis sequens aberat [27r] min. 2, sec. 30; ab hac 
occidentalior distabat min. 1. Viciniores Iovi exiguae apparebant, 
praesertim orientalis; extremae vero erant admodum conspicuae, in 
primis vero occidua; rectamque lineam secundum Eclipticae ductum 
designabant ad unguem. Horum Planetarum progressus versus 
Ortum ex collatione ad praedictam fixam manifeste cernebatur; ipsi 
enim Iuppiter cum adstantibus Planetis vicinior erat, ut in apposita 
figura videre licet. Sed hora 5, Stella orientalis Iovi proxima aberat ab 
eo min. 1. 

Die 28, hora 1, duae tantum Stellae videbantur: orientalis, distans 
a Iove min. 9; occidentalis vero, min. 2; erant satis conspicuae et in 
eadem recta, ad quam lineam fixa perpendiculariter incidebat in 
Planetam orientalem, veluti in figura: 


Ori. 

O * 

Occ. 

% fixa 

Sed hora 5 tertia Stellula, ex oriente distans a Iove min. 2, 
conspecta est in eiusmodi constitutione: 


Ori. * 


* O * ° cc ’ 


Die 1 Martii, hora 0, min. 40, quatuor Stellae orientales [27z;] 
omnes conspectae sunt, quarum Iovi proxima aberat ab eo min. 2, 
sequens ab hac m. 1, tertia m. 0, sec. 2, eratque reliquis clarior; ab ista 
vero distabat orientalior min. 4 et reliquis erat minor. Rectam 
proxime designabant lineam, nisi quod tertia a Iove paululum 
attollebatur. Fixa cum Iove et orientaliori trigonum aequilaterum 
constituebat, ut in figura: 


Ori. 


Occ. 


^ fixa 



Die 2, hora 0, min. 40, tres adstabant Planetae, orientales duo, 
unus vero occiduus, in tali configuratione: 


Ori. 

** 

O 


Occ. 




^ fixa 



Aberat orientalior a Iove min. 7; ab hoc distabat sequens min. 0, sec. 
30; occidentalis vero elongabatur a Iove min. 2; erant extremi lucidio¬ 
res ac maiores reliquo, qui admodum exiguus apparebat. Orientalior 
a recta linea, per reliquos et Iovem ducta, paululum in Boream vide- 

batur elatus. Fixa iam adnotata ab occidentali Planeta min. 8 distabat, 
secundum perpendicularem ab ipso Planeta ductam super lineam 
rectam per Planetas omnes extensam; veluti apposita figura demon¬ 
strat. 

Hasce Iovis et adiacentium Planetarum ad Fixam coi- [28r] latio¬ 
nes apponere placuit, ut ex illis eorundem Planetarum progressus, 
tum secundum longitudinem, tum etiam secundum latitudinem, 
cum motibus, qui ex tabulis hauriuntur, ad unguem congruere quili¬ 
bet intelligere possit. 

Hae sunt observationes quatuor Mediceorum Planetarum, recens 
ac primo a me repertorum, ex quibus, quamvis illorum periodos nu¬ 
meris colligere nondum detur, licet saltem quaedam animadversione 
digna pronunciare. Ac primo, cum Iovem consimilibus interstitiis 
modo consequantur, modo praeeant, ab eoque tum versus Ortum, 
tum in Occasum angustissimis tantum divaricationibus elongentur, 
eundemque retrogradum pariter atque directum concomitentur, 
quin circa illum suas conficiant conversiones, interea dum circa 
mundi centrum omnes una duodecennales periodos absolvunt, ne¬ 
mini dubium esse potest. Convertuntur insuper in circulis inaequali¬ 
bus, quod manifeste colligitur ex eo, quia in maioribus a Iove digres¬ 
sionibus nunquam binos Planetas iunctos videre licuit; cum tamen 
prope Iovem duo, tres et interdum omnes simul constipati reperti 
sint. Depraehenditur insuper velociores esse conversiones Planeta¬ 
rum angustiores circa Iovem circulos describentium; propinquiores 
enim Iovi Stellae saepius spectantur orientales, cum pridie ex occasu 
apparuerint et e contra; at Planeta maximum permeans orbem accu¬ 
rate praeadnotatas reversiones perpendenti restitutiones semimen- 
struas habere videtur. Eximium praeterea praeciarumque habemus 
argumentum pro scrupulo ab illis demendo, qui in Systemate Coper- 
nicano conversionem Planetarum circa Solem aequo animo ferentes, 
adeo perturbantur ab unius Lunae circa Terram latione, interea dum 
ambo annuum orbem circa Solem absolvunt, ut hanc universi consti¬ 
tutionem, tanquam impossibilem, evertendam esse arbitrentur; nunc 
enim nedum Planetam unum circa alium convertibilem habemus. 

dum ambo magnum circa Solem perlustrant orbem, verum quatuor 
circa Iovem, instar Lunae circa Tellurem, sensus nobis va- [28z;] gan- 
tes offert Stellas, dum omnes simul cum Iove 12 annorum spatio ma¬ 
gnum circa Solem permeant orbem. Praetereundum tandem non est 
quanam ratione contingat, ut Medicea Sidera, dum angustissimas 
circa Iovem rotationes absolvunt, semetipsis interdum plusquam du¬ 
plo maiora videantur. Causam in vaporibus terrenis minime quaerere 
possumus; apparent enim aucta, seu minuta, dum Iovis et propin¬ 
quarum fixarum moles nil immutatae cernuntur. Accedere autem il¬ 
los adeoque a terra elongari, circa suae conversionis perigaeum aut 
apogaeum, ut tantae mutationis causam nanciscantur, omnino inopi¬ 
nabile videtur; nam arcta circularis latio id nulla ratione praestare va¬ 
let; ovalis vero motus (qui in hoc casu rectus fere esset) et inopina¬ 
bilis et iis quae apparent nulla ratione consonus esse videtur. Quod 
hac in re succurrit lubens profero ac recte philosophandum iudicio 
censuraeque exhibeo. Constat terrestrium vaporum obiectu Solem 
Lunamque maiores, sed fixas atque Planetas minores apparere; hinc 
Luminaria prope horizontem maiora, Stellae vero minores ac ple- 
runque inconspicuae, imminuuntur etiam magis, si iidem vapores lu¬ 
mine fuerint perfusi; idcirco Stellae interdiu ac intra crepuscula ad¬ 
modum exiles apparent; Luna non item, ut supra quoque monuimus. 
Constat insuper non modo Tellurem, sed etiam Lunam suum habere 
vaporosum orbem circumfusum, tum ex his quae supra diximus, tum 
maxime ex iis, quae fusius in nostro Systemate dicentur; at idem quo¬ 
que de reliquis Planetis ferre iudicium congrue possumus; adeo ut 
etiam circa Iovem densiorem reliquo aethere ponere orbem, inopina¬ 
bile minime videatur; circa quem, instar Lunae circa elementorum 
sphaeram. Planetae MEDICEI circumducantur, atque huius orbis obi¬ 
ectu, dum apogaei fuerint, minores, dum vero perigaei, per eiusdem 
orbis ablationem seu attenuationem, maiores appareant. Ulterius 
progredi temporis angustia inhibet; plura de his brevi candidus Lec¬ 
tor expectet. 

